“Sovetski” belə olacaq - FOTOLAR\nƏrazidə yeganə yeni tikinti böyük Azərbaycan ənənələri ruhunda “Şəbəkə” olacaq\nBakının “Sovetski” deyilən ərazisinin gələcək taleyi, demək olar ki, hər kəsi dərindən düşündürür. Bu mövzu heç də uzaq gələcəyə aid deyil.\nArtıq bu barədə müəyyən fikir və təkliflər də mövcuddur. Dünyanın müxtəlif yerlərində çoxsaylı landşaft və park layihələrinin müəllifi memar Laura Peretti Bakının mərkəzində parkın yaradılması ilə bağlı maraqlı layihə təqdim edib. O, bakupost.az-a bu layihənin özəlliklərindən danışıb. Onun sözlərinə görə, təklif etdiyi park özündə kəsişən avtomobil yollarından uzaq yaşıl zona yaratmağı nəzərdə tutur.\nBu da şəhərin yeraltı və yerüstü hissələri arasında əlaqəni təmin edən yeraltı yol şəbəkəsi sayəsində mümkündür. Bu şəbəkə bəzi yolların genişləndirilməsini, eləcə də yeraltı yolların inşasını nəzərdə tutur.\n"Bu, şəhərin səs-küyündən, necə deyərlər, qaçıb gizlənməyə imkan verən əsl təbii parkdır və bu məkan daha çox Nyu-Yorkdakı mərkəzi parka bənzəyir. Mən bu parkı şəhərin yaşıl “ağ ciyərləri”nə bənzədərdim".\nSözügedən ərazidə hər hansı hündür bina inşa olunmayacaq. Layihənin strategiyasında ərazidə mövcud olan və Azərbaycanın memarlıq abidələri hesab olunan tikililərin, eləcə də artıq inşasına başlanmış tikililərin qorunub saxlanması nəzərdə tutulur. Nəhayət, Təzə Pir məscidinə açılan geniş ərazi sayəsində məscidi, hətta uzaqdan seyr etmək imkanı yaranacaq.\nYeganə yeni tikinti böyük Azərbaycan ənənələri ruhunda “Şəbəkə” olacaq. Bu “Şəbəkə” uzun örtülü iki səviyyəli qalereya şəklindədir, bura geniş parkinq, bar, fitnes klub, uşaqlar üçün oyun meydançaları, mədəniyyət mərkəzləri, mağazalar və digər xidmətlər daxildir. Şəhər və park arasında keçid rolunu oynayan, Alov Qüllələri ilə İnşaatçılar prospektini vizual şəkildə birləşdirən “Şəbəkə” həmçinin Bakının gecə həyatının mərkəzinə çevrilə bilər. Yuxarıdan baxanda “Şəbəkə” gecə işıqlarının nurunda böyük parlaq xalçaya bənzəyəcək.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Tramp Kim Çen İnə təşəkkür etdi\nTramp Kim Çen İnə təşəkkür etdi\nABŞ Prezidenti Donald Tramp Koreya yarımadasında müharibə illərində həlak olmuş amerikalı hərbi qulluqçuların cənazələrinin vətənə qaytarılmasına görə KXDR lideri Kim Çen İnə minnətdarlıq etmişdir. O, müvafiq məlumatı özünün Twitterdəki səhifəsində yerləşdirmişdir.\n“Tezliklə amerikalı hərbi qulluqçuların cənazələri ABŞ-a gətiriləcək. Uzun illərdən sonra bu, bir çox ailə üçün böyük an olacaq. Kim Çen İnə minnətdarıq” deyə dövlət başçısı qeyd etmişdir.\nXatırladaq ki, cənazələrin qaytarılması barədə razılaşma iyunun 12-də Trampla Kim Çen İn arasında Sinqapurda keçirilmiş sammit zamanı əldə olunmuşdur.\nŞri-Lankada partlayışlarda ölənlərin sayı 310 nəfərə çatıb05:07 27.07.2018\nLondonda 1000 nəfərdən çox fəal tutulub05:07 27.07.2018\nİndoneziyada seçkilərdə 54 nəfər öldü05:07 27.07.2018


Neftçalada ara qarışıb: gənc başçı çaşqın halda... - 160 minlik ittiham… » Asiya.az Informasiya Agentliyi\nİsmayıllıya və Neftçalaya yeni təyin olunan gənc icra başçılarının işləri heç düz gətirmir.\nƏvvəlcə İsmayıllının İH rəhbəri Nahid Bağırov karantin rejimini pozduğuna görə prezident tərəfindən töhmət aldı, ardınca Neftçaladakı həmkarı Mirhəsən Seyidovun vəziyyəti ürəkaçan deyil.\nAsiya.az xəbər verir ki, M.Seyidovin siftəsi hələ prezident onunla N.Bağırovu qəbul edərkən korlanmışdı.\nHəftənin qeyri-iş günü olduğuna görə Neftçala İH-dən iddialarla bağlı rəsmi münasibət örənmək mümkün olmayıb. İcra başçısının və İH-nin açıqlamasını, iddialara aydınlıq gətirməsini işıqlandırmağa hazırıq. (Reportyor.info)\nİsmayıllının icra başçısı töhməti kef məclisinə görə alıb - İddia\nCəlilabada “qara maskalı” gələrsə…7 milyonluq iş, 5 min xərac, 50 minə ev - ...\nİcra başçısı niyə töhmət alıb - Karantini pozduğuna görə ya "Qoşa qala" r ...\nİcra başçısı nömrəsini gənc qıza verib “mənə zəng edərsən” dedi – KARANTİND ...\nDTX-nin Neftçaladakı əməliyyatında baş həkim də tutuldu - FOTO


TƏMƏNNASIZ HƏCC ZİYARƏTİ - xezernews.az\nBu hadisə Əfqanıstanda, hardasa 2000-lərdə baş verib. Bu dövrdə ölkənin prezidentinin kim olduğunu xatırlamıram. Amma deyilənə görə, hökumətdə dini məsələlər üzrə portfelli nazir vəzifəsi də olub və bu vəzifəni Paşazadə soylu bir şeyx həyata keçirib.\nÖlkənin Nəzir qutuları və Həcc ziyarətləri də bu nazirin nəzarətində idi. Həcc səfərinə getmək istəyənlər hardasa 10 min dollar pul ödəməli idi. Səudiyyə Krallığı da hər zaman olduğu kimi, bu məsələyə xüsusi diqqət və qayğı göstərirdi, müsəlman ölkələrinə, əhalisindən və iqtisadi vəziyyətindən asılı olaraq, yüzlərlə təmənnasız “Həcc ziyarəti” yeri ayırırdı. Əfqanıstana da 500 təmənnasız yer ayrılmışdı. Camaat da artıq ayılmışdı, İnternetə baxırdı və hər şeyi bilirdi.\nMəlum olduğu kimi, Əfqanıstanın paytaxtı Kabil şəhəri sərt iqlimi olan yerdədir. Burda yayda çox isti, qışda isə çox soyuq olur. Sözügedən Həcc ziyarəti də isti yay günlərinə təsadüf edirdi. Ölkə prezidentinin göstərişi ilə iki “TU 154” təyyarəsi ayrılmışdı və “çarter” reysi ilə hər gün zəvvarları paytaxt Kabildan Məkkəyə daşıyırdı. “TU 154” təyyarəsinə də, məlum olduğu kimi, maksimum 200 sərnişin yerləşir və bir gündə Məkkəyə maksimum bir reys edə bilir. Əfqanıstanın hər tərəfindən gələn, təmənnasız Həcc ziyarətinə getmək istəyən mindən yuxarı zəvvar da günün qızmarında, gecənin boğanağında təyyarə vağzalının ətrafında çöllərdə gecələyir, öz növbəsini gözləyirdi. Bir sözlə, əsəblər tarıma, adamlar çarmıxa çəkilirdi...\nBir neçə gün keçir, Həcc səfərinə 10 min dollar ödəyənlər yavaş-yavaş gedir. Yeri gəlmişkən, bu özü də maraqlı məsələdir. Qonşu ölkələrdən Həcc ziyarətinə gedənlər hardasa, 2-3 min dollar ödəyirdi. Əfqanıstanda isə bu məbləğ 10 minə kimi qalxmışdı.\nTəsdiq olunmamış məlumatlara görə, əvvəllər bu məbləğ hardasa 2-3 min dollar təşkil edib, sonra camaatın səsi çıxmır deyə, yavaş-yavaş artıb və 10 min dollara çatıb.\nCamaat isə, sakitcə pullarını ödəyirdi və Həcc səfərinə gedirdi. Ziyarəti dövründə dini işlər üzrə nazir də hər gün təyyarə vağzalına gəlirdi və prosesə şəxsən nəzarət edirdi.\nYuxarıda deyildiyi kimi, Səudiyyə Krallığı Əfqanıstana 500 təmənnasız “Həcc ziyarəti” yeri ayirmışdı. Paşazadə soylu həmin nazir də təmənnasız yerləri öz dostlarına, qohumlarına və yaxınlarına paylamışdı. Təbii ki, 500 yeri paylamaqla qurtarmaq olmazdı. Yüzlərlə yer nazirin göstərişi ilə 10 min dollardan satılmışdı. Təmənnasız getmək istəyənlər isə bunu bilmirdilər və ümidlə gözləyirdilər. Onlar səhər tezdən təyyarə meydanına axışır, həsrətlə ömürlərində birinci dəfə təyyarəyə minəcəkləri və müqəddəs yerlərə gedəcəkləri saatı, anı gözləyirlər.\nAmma “yerin, göyün də qulağı var” deyirlər. Təmənnasız zəvvarlar hansı yollasa məsələni öyrənirlər və Həcc arzularının xəyal olduğunu başa düşürlər. Dostlar, günlərlə günün altında, gecənin soyuğunda ac-yalavac qalan, ümiddən və əziyyətdən az qala dəli olanların psixi vəziyyətini hiss edirsinizmi?! Paşazadə soylu nazir də hiss edir və qorxusundan aero-vağzalın gözləmə zalını tərk etmir. Min nəfərə qədər dəli olmuş adam gözləmə zalına hücum edir. Qorxusundan kresloların birinin altına girmiş naziri tapırlar, dartıb çıxarırlar, ölüsünə çırpırlar. Yeri gəlmişkən, nazir bir-iki gün sonra xəstəxanada vəfat edir. Hadisədə onlarla polis və zəvvar yaralanır, yüzdən çox zəvvar həbs olunur. Məsələ böyüyür və işə ölkə prezidenti şəxsən qarışmalı olur. Həbs olunanların hamısını bir həftə, 10 günə buraxırlar. Onların cəzası həmin ilki Həcc ziyarətindən məhrum olmaları olur...


İmanlıların hamısı canbir qəlbdə idi. Heç kim öz əmlakına «bu mənimdir» demir, bütün əmlaklarından birgə istifadə edirdi. Həvarilər Rəbb İsanın dirilməsi barədə böyük qüvvə ilə şəhadət edirdi və hamısının üzərinə bol-bol lütf ehsan olunurdu. Onların arasında heç kim yoxsul deyildi. Çünki onların arasında torpaq və mülk sahibi olanlar pulunu gətirər, həvarilərin sərəncamına verərdi. Bu da hər kəsə ehtiyacına görə paylanardı.\nZ 118, 2-4. 16ab +17-18. 22-24\nNəqarat: Rəbbə şükür edək, ona görə ki yaxşıdır, çünki məhəbbəti əbədidir!\nQoy İsraillilər desinlər ki, Rəbb yaxşıdır, «çünki məhəbbəti əbədidir!»\nHarun nəsli desin ki, «Onun məhəbbəti əbədidir!»\nQoy Rəbdən qorxanlar belə də söyləsin, «çünki məhəbbəti əbədidir!»\nRəbbin sağ əli necə əzəmətlidir! Rəbbin sağ əli qüdrətli işlər göstərir!»\nÖlməyib sağ qalacağam, Rəbbin işlərini bəyan edəcəyəm.\nRəbb mənə möhkəm cəza verdi, amma məni ölümə təslim etmədi.\nBənnaların rədd etdiyi daş guşədaşı olub.\nBu, Rəbbin işi idi, gözümüzdə xariqəli bir işdir.\nBu günü Rəbb yaratdı, Onda sevinib şadlıq edək!\n1 Yəh 5, 1-6\nİsanın Məsih olduğuna inanan hər kəs Allahdan doğulub. Atanı sevən ondan doğulanı da sevir. Biz Allahın övladlarını sevdiyimizi bundan anlayırıq ki, Allahı sevib Onun əmrlərinə əməl edirik. Çünki Allah məhəbbəti Onun əmrlərinə əməl etməyimizi tələb edir. Onun əmrləri isə ağır deyil. Çünki Allahdan doğulan hər kəs dünyaya qalib gəlir. Bizə dünya üzərində zəfər qazandıran öz imanımızdır. Dünyaya qalib gələn kimdir? Əlbəttə ki, İsanın Allahın Oğlu olmasına inanan! Su və qanla gələn Şəxs həmin İsa Məsihdir. O yalnız su ilə deyil, su və qanla gəldi. Buna şəhadət edən Ruhdur, çünki Ruh həqiqətdir.\nYəh 20, 19-31\nO gün – həftənin ilk günü axşam çağı Yəhudi başçılarından qorxduqları üçün şagirdlərin olduqları yerin qapıları bağlı olsa da, İsa içəri girdi. O ortada durub onlara «Salam!» dedi. Bunu söyləyib onlara əllərini və böyrünü göstərdi. Şagirdlər də Rəbbi görüb sevindilər. İsa yenə onlara dedi: «Salam! Ata Məni göndərdiyi kimi Mən də sizi göndərirəm». Bunu söylədikdən sonra onların üzərinə üfürərək dedi: «Müqəddəs Ruhu alın! Kimin günahlarını bağışlasanız, bağışlanır, kimin günahlarını bağışlamasanız, bağışlanmamış qalır». Lakin On iki Şagirddən biri «Əkiz» adlanan Toma İsa gələndə onların yanında deyildi. O biri şagirdlər Tomaya «Rəbbi gördük» deyəndə o onlara söylədi: «Əgər Onun əllərində mıxların açdığı yaraları görməsəm, mıxların yerinə barmağımla toxunmasam, böyrünə də əlimi qoymasam, buna inanmaram».\nSəkkiz gün sonra İsanın şagirdləri yenə otaqda toplaşanda Toma da onların yanında idi. Qapılar bağlı olsa da, İsa içəri girdi. O ortada durub «Salam!» dedi.\nBundan sonra Tomaya söylədi: «Barmağını buraya uzat, əllərimə bax, əlini də uzat, böyrümə qoy. İmansız olma, imanlı ol!» Toma cavab verib Ona «Ya Rəbbim və Allahım!» dedi. İsa ona dedi: «Sən Məni gördüyün üçünmü iman etdin? Görmədən iman edənlər nə bəxtiyardır!»\nİsa şagirdlərinin gözü önündə bir çox başqa əlamətlər də göstərdi ki, bu kitabda yazılmayıb. Amma buradakılar onun üçün yazılıb ki, siz İsanın Allahın Oğlu və Məsih olduğuna iman edəsiniz və iman edərək Onun adı ilə həyata malik olasınız.


Hacı Məhərrəmin “Qurtuluş”unda səbr kasası daşır: » Yenixeber.org - Oxu xəbərin olsun\nHacı Məhərrəmin “Qurtuluş”unda səbr kasası daşır:vətəndaş intihar həddinə çatdı\nYenixeber.org: Son zamanlar Həcc ziyarətinə gedib şeytana daş ataraq günahlarını yuyanlar, sonra aramıza qatılıb “Hacı” qiyafəsində şeytanlıq edənlərin sayı durmadan artır. Azərbaycanda çoxlu hacı var. Kimin ki, cibinə pul düşür, dönüb olur “Hacı”. Əvvəl şeytana daş atır, sonra da günahsız insanlara. Doğrudur, aramızda əsl hacılar çoxdur və onlara hörmətimiz sonsuzdur, qarşılarında baş əyirik. Amma məmləkətimizdə alayı hacılar əfsuslar olsun ki, az deyil. Şıxəli Qurbanovun qatili – yəni onu zəhərləyən diş həkimi də hacı idi. Hacılar var ki, bir gözəlçə ilə gecə həyatının 3 saatına 3 min manat verir, amma şəhid ailəsinin haqqını tapdayır. Hacı var ki, vaxtilə vəzifədə idi, elə ki, əsəbləşdi, xoşu gəlməyən adamı böyük soyuducuda saatlarla saxlayırdı. Vallah, belə hacıları görəndə onların Həcc ziyarətində daş atdıqları şeytana adamın yazığı gəlir. Bu gün iş adamlarımız arasında həcc ziyarətinə gedib, nəfsinə sahib olmayanlara, ciblərindəki pulun istisiylə Azərbaycan qanunlarını saymayanlara da çox rast gəlirik. Bu yazıda cumhuriyyet.az olaraq bəhs etdiyimiz hacı titullu Məhərrəm Novruzov da iş adamıdır.\nMəlumat üçün bildirək ki, M.Novruzov “Bağçalı Evlər” MTK-nın sahibidir. Bu şirkət Abşeron rayonu Masazır ərazısində “Qurtuluş-93” adı ilə məşhur olan yaşayış kompleksini tikib. Ərazidə yaşayan sakinlərdən cümhuriyyət.az-a daxil olan məlumata görə, son günlər, yeni koronovirusla bağlı ölkə boyunca görülən tədbirlər və qadağalardan sonra “Qurtuluş 93″də işıqlar tez tez sönür, digər kommunal təminatlarda problemlər yaranır. Daxil olan şikayətdə bildirilir ki, hətta Məhərrəm Novruzovun bu ağır günlərdə bəzi ailələrin dolanışığına müdaxilə etməsi halları da baş verib ki, bunun nəticəsində “Hacı”nın evinin qarşısında intihara cəhd də edilib.(bu məsələ ilə bağlı araşdırmalarımız davam edir və yaxın günlərdə ətraflı məlumat verəcəyik)\nHazırda da yeni binaların tikildiyi bu yaşayış kompleksinin tikintisində və sakinlərə istifadəyə verilməsi ilə bağlı bir çox iddialar var. Bu iddialardan bəzilərini cumhuriyyet.az olaraq diqqətə çatdıraraq bildirək ki, ərazidə pulunu tam ödəməsinə baxmayaraq yüzlərlə sakin hələ də tam əmlak sahibliyi hüququna malik deyil. Yəni burda alınan mənzillərin çıxarışı verilmir. Eyni zamanda illərlə söz verilməsinə baxmayaraq heç bir bina qazlaşdırılmayıb. Mətbuatda Ukrayna Respublikasının Lıvov şəhərində yaşayan iş adamı Nazim Qəzənfərovun adından səslənən iddialar da diqqət çəkir. Həmin iddiaların bəzisini cumhuriyyet.az olaraq olduğu kimi diqqətinizə çatdırırıq:”Qurtuluş-93” Yaşayış Kompleksində yaratdığı “Oğru şəbəkə” vasitəsi ilə gizli su və qaz satışından pullar əldə edilir; Tikdirdiyi binaları kooperativ kimi rəsmiləşdirərək daxil olan vəsaitin 60 faizi tam mənimsənilir”. Onu da bildirək ki, M.Novruzovun biznesi yalnız tikinti işi ilə yekunlaşmır. Bir neçə il öncə “Bağçalı evlər” şirkəti Şabran rayonunun Rəhimli kəndində müasir istixanalar qurub. Artıq şirkət tərəfindən 0,13 hektar ərazidə müasir damcı üsulu ilə tərəvəz yetişdirən istixana fəaliyyətə başlayıb. Hazırda şirkət tərəfindən 4 hektar ərazidə yeni istixana kompleksi quraşdırılıb. “MY BEACH” hotel və restoranı da “Bağçalı evlər” şirkətinin rəhbəri Hacı Məhərrəm Novruzova məxsusdur. ölkənin aparıcı KİV-ləri Novxanıda yerləşən My Beach adlı çimərlikdə yaşanan dərəbəylik və soyğunçuluq haqda reportajlar dərc edib. Həmin məlumatlara istinadən cumhuriyyet.az bildirir ki, Qeyd edək ki, həmin komplekse çimərliklə yanaşı həm də restoran aiddir. My Beach-in restoranında olan soyğunçuluq heç də çimərliyindən geri qalmır. iş adamı bəzi tənələr və tənqidlərdən yaxa qurtarmaq üçün My Beach-i türklərə icarə verdiyini desə də, demək olar ki, hər gün kompleksdən onun üçün ayrılan hamamlı, divanlı kotecdə əyləşir.Bu qalmaqallı iş adamı isə yaxında ciddi problemlərlə üzləşə bilər. Belə ki, cumhuriyyet.az-ı bilgiləndirən mənbənin məlumatına görə, “Qurtuluş-93”-də yaşayan sakinlər həm hüquqi baxımdan aldanmaları, həm də qazsızlıqla bağlı problemləri artıq sakit ötürmək fikrində deyillər: “Sakinlər problemlərinin həlli ilə bağlı etiraz aksiyasına hazırlaşır”. Nəzərə alsaq ki, ərazidə minlərlə insan yaşayır onda bu aksiyanın ciddi rezonans doğuracağını və səbəbkarın cəzalanacağını düşünmək olar. Yeri gəlmişkən, cəza qərarından sonra “Qurtuluş-93” aı daşıyan ərazıdə bu adın tək müəllifi ümummilli lider Heydər Əliyevin adını əbədiləşdirən bir plakatın belə olmaması və kompleksin tikilişi zamanı yol verilən maxinasiyalar durumu daha da dramatikləşdirə bilər.\nOxunub: 7191Tarix: 24-03-2020 11:14\nHacı Məhərrəmin “Qurtuluş”unda etiraz səsləri:milyonlar qazanır, amma…\nBu il də Həccə dollarla gediləcək- Qiyməti AÇIQLANDI\n“Bəzi hacılar içki satır, “moşenniklik” edir” -“Tövbə” cəmiyyətinin sədri


Vətəndaşların fəallığı daha da artacaq\nTarix : 2016-09-02 04:00:00\nMəlum olduğu kimi, iyulun 26-da ölkə başçısı \_ Azərbaycan Respublikasının Konstitusiyasında dəyişiklik edilməsi məqsədilə ümumxalq səsverməsi (referendum) keçirilməsi haqqında\_ Sərəncam imzalayıb. Sentyabrın 26-da ümumxalq səsverməsinə çıxarılacaq Referendum Aktının layihəsində Konstitusiyamızın 29 maddəsinə dəyişiklik edilməsi nəzərdə tutulmuşdur. Biz bu yazıda onlardan ikisi barədə Azərbaycan Həmkarlar İttifaqları Konfederasiyasının Hüquq Şöbəsinin müdiri Leyla Acalovanın şərhini dərc edirik.Referendum Aktının 3.2. maddəsi ilə Konstitusiyanın 25-ci maddəsinə VI hissə təklif olunub. Bu hissədə yazılır ki, \_ Sağlamlıq imkanları məhdud olanlar, onların məhdud imkanlarına görə həyata keçirilməsi çətinləşən hüquq və vəzifələrdən başqa, bu Konstitusiyada təsbit olunmuş bütün hüquqlardan istifadə edir və vəzifələri daşıyırlar\_ . Hamımıza yaxşı bəllidir ki, sağlamlıq imkanları məhdud olanlara dövlət qayğısı hər sahədə hiss olunur və onların cəmiyyətə inteqrasiyası istiqamətində kifayət qədər sanballı tədbirlər görülür, müxtəlif layihələr, dövlət proqramları qəbul və icra edilir. Dövlət tərəfindən sağlamlıq imkanları məhdud olanların təhsili, məşğulluğu təmin olunur. Amma nəzərdə tutulmuş bu dəyişikliklə sağlamlıq imkanları məhdud olanlar artıq konstitusion hüquq və vəzifələr əldə etmiş olurlar və onlar üçün mədəni, ictimai-siyasi həyatda iştirak imkanları yaranır.Referendum Aktı ilə dəyişiklik edilməsi nəzərdə tutulan maddələrdən biri də \_ Tətil hüququ\_ adlanır. Mövcud maddədə hər kəsin təkbaşına və ya başqaları ilə birlikdə tətil etmək hüququnun olması, hansı şəxslərin bu hüquqdan istifadə edə bilməməsi, fərdi və kollektiv mübahisələrin həlli qaydası müəyyənləşdirilsə də, işəgötürən tərəfindən istisna hallarda lokaut elan etmək hüququ Konstitusiyada təsbit edilməmişdi. Maddəyə təklif olunan \_ Qanunla müəyyən edilmiş hallar istisna olmaqla, lokaut qadağandır\_ sözləri həm maddəni tamamlayar, həm də işəgötürənlərin yerli-yersiz lokautdan istifadə etməsinin qarşısını alar.Birinci növbədə bilmək lazımdır ki, lokaut nə deməkdir və ondan nə zaman istifadə etmək olar?Əmək Məcəlləsinə görə, lokaut - kollektiv əmək mübahisələri zamanı yerinə yetirilməsi işəgötürənin istehsal, iqtisadi, maliyyə imkanlarına uyğun olmayan kollektiv tələblərlə, hüquqlarını və mənafeyini pozmaq cəhdi ilə keçirilən qanunsuz və əsassız tətillərin qarşısını almaq məqsədilə onun və ya mülkiyyətçi tərəfindən müəssisənin fəaliyyətinin müvəqqəti dayandırılması barədə elandır. Lokaut işəgötürənin tətilə qarşı cavab tədbiridir.İşəgötürən yalnız istisna hallarda lokaut elan edə bilər. Lakin lokaut elan etməzdən azı 10 gün əvvəl işçilərini, həmkarlar ittifaqı təşkilatını və Əmək və Əhalinin Sosial Müdafiəsi Nazirliyini müəssisəni müvəqqəti bağlayacağı barədə yazılı xəbərdar etməlidir. Lokaut elan edilməsi üçün istisna hallar bunlardır:1. işəgötürənin qarşısında qoyulan kollektiv tələblərin yerinə yetirilməsi onun istehsal, iqtisadi, maliyyə və digər imkanlarına açıq-aşkar uyğun olmadıqda;2. qanunsuz elan olunmuş tətil davam etdirildikdə;3. onunla rəqabətdə olan işəgötürən (işəgötürənlər) və ya digər şəxslər tərəfindən tətilin keçirilməsinə işçilərin sövq edildiyi barədə təkzibolunmaz sübutlar, faktlar olduqda. Əmək Məcəlləsində lokautun elan edilməsi qaydası müəyyənləşdirilib. Belə ki, işəgötürən lokaut elan etməzdən əvvəl işçilərlə, həmkarlar ittifaqları təşkilatı ilə danışıqlar aparmalı, tətilin dayandırılıb işə başlanılması barədə razılığa nail olmaq üçün bütün imkanlarından istifadə etməlidir.Lokautun elan edilməsi üçün əsas hesab edilən hallar aradan qaldırılmadıqda işçilərə edilmiş xəbərdarlıq müddəti bitdikdən sonra işəgötürən lokaut elan edərək müəssisəni müvəqqəti bağlaya bilər.Qeyd edilən hallardan başqa qalan hallarda, habelə dövlət mülkiyyətində olan və ya mülkiyyətinin yarısından çoxunda dövlətin payı olan müəssisələrin işəgötürəni tərəfindən lokautun elan edilməsi qadağandır.Lokautun elan edilməsi əmək müqavilələrinin xitam edilməsinə səbəb olmasa da, əmək münasibətlərini dayandırır.Onu da nəzərə almaq lazımdır ki, lokautun qanunsuz hesab edilməsi barədə işçilər məhkəməyə müraciət edə bilərlər.Məhkəmə işəgötürən tərəfindən elan olunmuş lokautu əsassız və qanunsuz hesab edərsə, işçilərə dəyən maddi və mənəvi ziyanın ödənilməsi, habelə işəgötürənin qanunvericiliklə müəyyən edilmiş qaydada digər müvafiq məsuliyyətə cəlb edilməsi barədə qərar qəbul edir.


Sürpriz !!! TCN İsti Qida Otomatı İndi ~ ~ ~ - TCN\nSürpriz !!! TCN İsti Qida Satış Maşını İndi ~ ~ ~\nSaat: 2020-01-06 Oxunub:\nİnsanlar yaşamaq üçün qidaya ehtiyac duyurlar və iaşə sənayesi insanlar üçün həmişə sərt bir tələbdir.\nÇində təxminən 1.4 milyard insan iaşə sənayesinin inkişafı üçün böyük bir bazar qurdu.\nElm və texnologiyanın inkişafı birbaşa iaşə sənayesinin yeniliyini təşviq edir.\nİnternet, süni zəka və böyük məlumatlar mağazalarla istehlakçılar arasındakı əlaqəni dəyişdirdi. Texnologiya restoranların əsas rəqabət qabiliyyətlərindən birinə çevrilir.\nTCN, fast food satış otağı yaratmağa həsr edilmişdir. İsti yemək otomatı terminalı məhsulların interaktivliyini artırmaq və istehlakçılara son istehlakçı təcrübəsini gətirmək üçün süni intellekt, satış avtomatlaşdırması və nəzarətsiz xidmət və s. Kimi bir çox interaktiv rejimi tətbiq edir.\nMobil İnternet, süni intellekt və digər yeni elmi və texnoloji konsepsiyaların inkişafı ilə iaşə bizə böyük bir xəyal məkanı verir.\nYəni bu sahədə iş adamları daha çox bazarı necə ələ keçirməlidir?\nTCN isti yemək avtomatı, hər səhnədə diqqət mərkəzində olan görünüşü ilə gözəl və dəblidir. Vaxt və məkan məhdudiyyətlərindən azad, alıcılar üçün olduqca əlverişlidir.\nTCN isti yemək satış otağı, qutulu düyü, əriştə, şorba sıyığı, qızardılmış tərəvəz, qəlyanaltı və sair kimi hər növ qidanın xüsusi tələblərini ödəyə bilən, 60-ə qədər çeşiddə 160 ilə 80 qutu mal sata bilər. satıldı.\nYalnız ekrandakı doğru əşyaya toxunmaq, yeməklərinizi seçmək və ödəməni tamamlamaq, sonra qidalar istiləşməyə, paylanmağa başlayır, sonra yeməklərinizi çıxarıb ləzzət alın, bütün müddət asandır və sürətlidir, sürətli templi həyat tərzini sevənlər üçün çox uyğundur.\nƏsas yemək olan şeylər İnternetinin üstünlükləri, böyük məlumat analizi, texnologiya və informasiya texnologiyaları ilə TCN isti yemək avtomatı, nəzarətsiz pərakəndə satışın ağıllı iş dünyasına girdi. Yalnız uzaqdan təmir və idarəetməni həyata keçirə bilməz, həm də əmək xərclərinə və kapital qoyuluşlarına qənaət edə bilər, faydaları maksimum dərəcədə artırır və əməliyyat səmərəliliyini artırır.\nSəbirsizliklə səndən xəbər gözləyirəm.\nElektron poçt: sales@tcnvending.com\nƏVVƏLKİTCN ağıllı mikro bazar, ilin sonunda xüsusi promosyonlar\nNEXT Yeni Trend ---- Səhər yeməyi satan maşın


Ana Səhifə - ƏDƏBİYYAT - Cümhuriyyəti devirənlərin aqibəti\nBöyük ictimai-siyasi dəyişikliklər, ciddi təbəddülatlarla müşayət olunmuş XX əsrin birinci rübü Azərbaycanın da tarixində mühüm yer tutur. Müsəlman şərqində ilk cümhuriyyətin elanı, fəaliyyəti və süqutu, Azərbaycanda sovet hakimiyyətinin qurulması məhz bu dövrə təsadüf edir. İlhaq olunduğu çar Rusiyasının, qonşu Osmanlı imperatorluğunun və Qacarlar xanədanlığının dərin böhran və tənəzzülü, təbii olaraq, Azərbaycana sirayət etmiş, aclıq, səfalət, işsizlik, özbaşnalıq, bahalıq, qıtlıq dözülməz həddi aşmışdı. Birinci dünya müharibəsində (1914-1918) əks cəbhələrdə vuruşmuş çar Rusiyası və Osmanlı dövlətinin fəlakətli iqtisadi durumu Qacarlar xanədanlığını da sarsıtdığından saysız miqdarda ucuz işçi qüvvəsi bir parça çörək tapmaq ümidi ilə Bakıya gəlmişdi. Bütün Azərbaycanın yeganə gəlir mənbəyi olan neft sənayesi iflic vəziyyətə düşmüş, neft emalı zavodları hasilat gücünün ancaq 34,5%-i qədər neft hasil edirdi, mədənlərin əksəriyyəti fəaliyyətini dayandırmış, buruqlarda məzar sükutu hökm sürürdü. ( Bax: Каренин А.: Султан Меджид Эфендиев (биографический очерк), Б., Азер. гос. изд., 1963, s. 76)\nİlk günlər Azərbaycan Cümhuriyyətinə böyük ümidlər bəsləyən xalqın güzəranı daha da ağırlaşdıqca, sabaha olan inamları azaldıqca, milli hökumət torpaq islahatlarını qeyri-müəyyən müddətə qədər təxirə saldıqca narazı kütlənin sayı da hər gün çoxalırdı. O dövrün siyasi elitası arasında mütəşəkkilliyin olmaması da Azərbaycan Cümhuriyyətinin əleyhinə işləyirdi. Məsələn, əsasnaməyə görə, 120 nəfərdən ibarət olası deputat korpusu 23 ay ərzində kompleksləşdirilə bilmədi, parlament iclasının çoxunda yetərsay olmadığından qanun layihələri müzakirə edilib təsdiqlənmədi, bir çox məsələlər Nikolay dövrünün qanunları ilə tənzimlənməkdəydi.\nŞəkildə: “III İnternasional” zirehli qatarı Bakıda. 28.04.1920\nƏhalinin ictimai-siyasi durumunu yaxşı öyrənən, mövcud vəziyyəti fürsət bilən bolşeviklər V. Leninin göstərişi ilə Bakıda fəaliyyətlərini genişləndirməyə başladılar, onlar siyasi opponentlərini nüfuzdan salmaq üçün hər cür vasitəyə, iqtisadi sabotajlardan tutmuş hərbi təxribatata qədər, müxtəlif hiylələrə əl atır, adamlar arasında antihökumət təbliğatını gücləndirirdilər. Mədənlərdə iş tapa bilib işləyənlərin əmək haqları 1914-cü ildəki əmək haqqının təxminən 18%-i qədər idi. Adamlar arasında milli hökumətə qarşı etimadsızlıq güclənirdi. 1919-cu ilin iyul ayında Bakıda baş vermiş ümumşəhər etiraz mitinqi milli hökumətin təməlini ciddi şəkildə sarsıtdı. Bakıda başlayan narazılıq aksiyaları əyalətlərə də yayılır, onsuz da ağır olan siyasi vəziyyəti daha da mürəkkəbləşdirirdi.\nMövcud vəziyyətdən yararlanmağa çalışan erməni daşnaklarının Azərbaycana qarşı düşmən mövqe tutmaları, əhaliyə qarşı genosid siyasətini davam etdirmələri bizim milli hökumətimizi tam bir çıxılmaz mövqeyə sürükləməkdəydi. Milli hökumət müxtəlif partiyalara mənsub millət vəkillərndən təşkil olunduğundan nazirlər kabinet tez-tez baş verən istefalardan iflic vəziyyətə düşmüşdü. Nazirlər arasında çəkişmələr, hökümət üzvlərinin qanunsuz hərəkətləri, gizli fəaliyyət göstərmələri, nəticə etibarı ilə, hökümətin iflasını sürətləndirirdi. Məsələn, III hökumət kabinetində ticarət və sənaye naziri vəzifəsi tutmuş Mirzə Əsədullayev ( məşhur milyoner Şəmsi Əsədullayevin oğlu) gizli neft sövdələşməsi apardığına görə o dövrün vaş naziri Fətəli xan Xoyski istefa vermişdi. (Bax: Гулиев Дж. Б.: Против буржуазной фальсификации истории, Б., 1967,c. 28, s. 163)\n1920-ci ilin birinci rübündə Azərbaycan ordusunun, demək olar ki, ancaq adı qalmışdı. Ordu mənsublarının əsas özəyi Qarabağda ermənilərlə döyüşdə vuruşarkən, bir hissə də fərariliklə məşğul idi. Məsələn, 5-ci Bakı alayının canlı qüvvəsinin 60%-i, Birinci süvari alayının 62 %-i, İkinci Qarabağ süvari alayının 75%-i, Üçüncü Şəki süvari alayının 80 %-i, Üçüncü Gəncə piyada alayının 60 %-dən çoxu özbaşına şəkildə ordu sıralarını tərk etmişdi. ( Bax: Jörg Baberowski: Der Feind ist überall. Stalinismus im Kaukasus, Berlin,2003, s. 154; П. Дарабади: Военно-политическая история Азербайджана (1917-1920 гг.), Б., 2013, s. 160 )\nBolşeviklər 25 oktyabr 1919-cu ildə keçirdikləri partiya konfransında Azərbaycanda siyasi hakimiyyəti hərbi güclə devirmək barədə qərar qəbul etmişdilər. Bu məqsədlə həmin ilin dekabr ayında Mirzə Davud Hüseynovun rəhbərliyi ilə inqilab qərargahı yaradılmış və ciddi hazırlıqlara başlanılmışdı. Rusiyadan Azərbaycana gizli yollarla silah gətirilir, əldə edilən hərbi sürsatlar Çingiz İldırımım göstərişi ilə Nargin ( Böyük Zirə adası), Bayıl və Şıx sahillərində gizlədilir, bir hissəsi isə milli hökuməti devirəcək etibarlı adamlara paylanılırdı. Bu dövrdə erməni daşnakları rus bolşevikləri ilə bərabər hərəkət etmələrini də unutmaq olmaz. 1920-ci ilin Novruz bayramında daşnaklar Şuşa, Xankəndi və Əsgərana hücum edərək, ətraf yerləri ələ keçirməyə çalışdıqları üçün Azərbaycan ordusu ermənilərlə döyüşürdü. Milli hökumət məhdud qüvvəsi ilə bolşeviklərin destruktiv əməllərinin qarşısını almağa çalışırdı. Məsələn, Daxili İşlər Naziri Mustafa bəy Vəkilov15 aprel 1920-ci il tarixli əmri ilə Gəncə, Şamaxı və Ağdamdan Bakıya 100 nəfər əlavə polis qüvvəsi gətirilməsi barədə əmr vermişdi. Həmin gün Xarici İşlər Naziri F. Xoyski RSFSR Xarici İşlər Naziri Çiçerinə rus silahlılarının nə üçün Azərbaycan sərhəddində dayandıqlarının səbəbini öyrənmək məqsədilə vurduğu teleqrama cavab verməyi özünə sığışdırmamışdı. Əliheydər Qarayev isə öz növbəsində Rusiya Kommunist (bolşeviklər) Partiyasının Dağıstan vilayəti üzrə katibi B. Şeboldayevə teleqram vururaraq yaxın vaxtlatda Azərbaycanda siyasi rejimi dəyişəcəklərini bildirmişdi. 26 aprel 1920-ci ildə Azərbaycan kommunistlərinin emissarları Qəzənfər Musabəyov, Həbib Cəbiyev və Anastas Mikoyan bolşevikləri Bakıya gətirmək üçün Azərbaycan-Dağıstan sərhədinə gəldilər, Azərbaycan sərhədlərində hücuma keçmək münasib məqam gözləyən bolşevik ordusuna komandan M. Tuxaçevskinin 52 saylı əmri elan olundu. Əmrə görə, sərhəddə gözləyən ordu 27 apreldə Bakıya hücuma keçəcəkdi. Ertəsi gün səhər tezdən Petrovsk şəhərindən ( Mahaçqaladan ) Bakıya doğru uçan təyyarə Azərbaycan ordusunun durumu barədə bolşeviklərə kəşfiyyat məlumatları ötürür, Əliheydər Qarayevlə əlaqə saxlayırdı.\nŞəkildə: Bolşeviklərin 1919-cu ilin iyulunda Bakıda etiraz nümayişi\nBolşeviklərin malik olduqları 6 zirehli qatardan 2-si Aksay çayı üzərindəki körpüdən keçə bilmədiyindən Bakıya doğru 4 qatar— “III İnternasional”, “Qırmızı Dağıstan”, “Qırmızı Astraxan” və “Timofey Ulyantsev”— hərəkətə başladı. Ə. Qarayevin göstərişi ilə 26 apreldə Bakı- Gəncə telefon xətti kəsilmiş, Biləcər-Keşlə dəmir xətti dağıdılmışdı. Çingiz İldırımın əmri ilə Bayıl başda olmaqla şəhərə hakim yüksəkliklərə toplar qoyulmuş və atəşə hazır vəziyyətə gətirilmişdi. Onun göstərişi ilə 27 apreldə Bakı buxtası, Bayıl hərbi cəbbəxanası, I şəhər polis şöbəsi, hərbi məktəb və kursantlar ələ keçirilmişdilər. Axşama doğru Bakı dəmiryolu vağzalı, Bakı poçtamptı, radiostansiyası, Bakı jandermeriyası və bir sıra mühüm obyektlər də Çingiz İldırıma tabe olan silahlı bolşeviklərin sərəncamında idi. Ç. İldırımın silahlı dəstələri işğal etdikləri hər yerdə üçrəngli milli bayraqları cırıb parçalayır, əvəzinə sovet bayraqları asırdılar. Bolşeviklərə lazımı müqavimət göstərə bilməyən milli hökumət Tiflisə, Britaniya ali komissarı Lyuka teleqram vuraraq gürcü hökumətinin Azərbaycan hökumətinə yardım etməsinə və erməni tərəfinin Qarabağda hərbi əməliyyatları dayandırmasına vasitəçilik göstərməsini xahiş etdi. Lakin hadisələr o qədər sürətli vüsət aldı ki, ingilis ali komissarı heç məşvərət iclası da keçirə bilmədi.\n27 apreldə gündüz saat 12-də Həmid Sultanov Azərbaycan Kommunist Partiyası Mərkəzi Komitəsi adından Azərbaycan Cümhuriyyəti hökumət üzvlərinə Spasski küçəsi 11/5 ünvanında ( Zərgərpalan ) hakimmiyyəti təslim etmək baradə ultimatum verdi. Axşam saatlarında Qırmızı Xəzər Donanması komandanı Çingiz İldırım milli hökumətə öz adından təslim olmaq haqqında təhdidkar ultimatum göndərdi: "2 saata hakimiyyəti bolşeviklərə təhvil vərməsəniz parlamənti başınıza yıxacağam!"\nŞəkildə: Azərbaycan Cümhuriyyəti Nazirlər kabinetinin IV tərkibi, soldan dördüncü oturmuş Nəsib bəy Yusifbəyli, dekabr, 1919\nParlamentə qərar qəbul etmək üçün gecə saat 12 tamama qədər vaxt verildiyini, əks təqdirdə parlamentin top atəşinə tutulacağı bildirilirdi. Parlamentin təslim olmaq haqqında iclası 2 saat 40 dəqiqə sürdü və axşam saat 11.25 dəqiqədə başa çatdı. Son iclas başlamazdan öncə hərbi nazir S. Mehmandarov bolşeviklərə silahlı müqavimət göstərməyin mümkünsüzlüyünü bildirmişdi. Məhəmməd Əmin Rəsulzadənin təkidi ilə parlamentin son iclası açıq keçirildi: “ hansı vəziyyətdə qərar qəbul etdiyimizi xalq bilsin”. Baş nazir M. Hacinski, “Hümmət” fraksiyasının təmsilçisi S. Ağamalıoğlu, “İttihad” fraksiyasının təmsilçisi K. Qarabəyov, “Sosialist bloku” fraksiyası təmsilçisi A. Səfikürdski, “Əhrar” fraksiyası təmsilçisi A. Qardaşov və başqaları müqavimətin mənasız olduğunu bildirdilər. Parlament 7 şərt daxilində hakimiyyəti bolşeviklərə təhvil verməyə razı olmuşdu. Bu şərtlər arasında Azərbaycanın müstəqilliyinin qorunması, kommunistlərin təşkil edəcəkləri hökumətin müvəqqəti olacağı, milli hökumət üzvlərinə toxunulmazlıq statusu verilməsi vardı. Təslim aktını Azərbaycan Cümhuriyyəti hökuməti adından parlament sədrinin müavini ( vitse spiker) Məmməd Yusif Cəfərov və kanselyariya müdiri M. Vəkilov imzaladı. 1 nəfər Parlamentin təslim qərarının əleyhinə səs vermiş, 3 nəfər bitərf qalmış, 3 nəfər isə səsverməyə qatılmamışdı. Gecə saat 2-də Azərbaycan Cümhuriyyəti Parlamenti de-yure və de-fakto öz işinə xitam verincə yenicə yaradılmış Azərbaycan İnqilab Komitəsi İsmailiyyə binasına sahib oldu. Qeyri-məhdud səlahiyyət sahibi olan inqilab komitəsi – “revkom” – 6 nəfərdən ibarət idi: N. Nərimanov ( sədr), M. D. Hüseynov, Q. Musabəyov, H. Sultanov, A. Alimov və Ə. Qarayev.\n“Azərbaycan Müvəqqəti İnqilab Komitəsi xarici və daxili əksinqilabi quldurların birgə təzyiqinin qarşısını öz gücü ilə almaq imkanına malik olmadığından Rusiya Sovet Respublikası hökumətinə dünya imperalizminə qarşı birgə mübarizə aparmaq üçün qardaşlıq ittifaqına girməyi təklif edir və dərhal Qızıl Ordu dəstələri göndəməklə real yardım göstərməyi xahiş edir” ( Bax: История гражданской войны в СССР, М., 1960, c. 5, s.225)\nMoskvada nəşr olunan “Pravda” qəzeti 1920-ci ilin 29 aprel tarixli sayında öz oxucularını Bakıda sovet hakimiyyətinin qələbə qazanması münasibəti ilə təbrik edirdi. Elə həmin gün Türküstan cəbhəsinin komandanı M. Frunzenin əmri ilə “Avstraliya” hərbi kreyseri “sosialict Bakısının qəhrəman bolşeviklərinə” yardım üçün yola çıxdı. Onun göyərtəsindəki 24-cü atıcı diviziyasının 244-cü alayı “azərbaycanlı qardaşları”na yardıma çox tələsirdi. Petrovsk ( indiki Mahaçqala) limanından hərəkətə keçən F. Raskolnikovun tabeliyində olan Volqa-Xəzər donanmasının hərbi gəmiləri də “Avstraliya” kreyserindən geri qalmamağa çalışırdı.\nEyforiyada olan bolşeviklər iqtidara gəldikləri ilk andan başlayaraq Milli Parlamentin irəli sürdüyü 7 şərtin hamısından imtina etdilər. Onların “müvəqqəti iqtidar”larının sonunun gəlməsini Azərbaycan vətəndaşları 72 il gözlədilər. Bolşeviklər müsəlman şərqinin ilk demokratik cümhuriyyətini qurmuş şəxslərin hamısına qarşı xüsusi qısqanclıq, ədavət və sayqısızlıq göstərdilər. Milli hökumət üzvlərinin nəinki özləri, ailə üzvləri, hətta qohumları da təqiblərdən, repressiyalardan qurtula bilmədilər. Milli hökumətə lazımı dəstək verməyən, Bakıya “Şura hökuməti gətirən” XI ordunu seyirci nəzərlərlə izləyən, 1918-1919 cu illərdə tez-tez küçələrə çıxıb milli hökuməti hər şeyə görə suçlayan xalqa da bolşeviklər dərs verdilər, bu gün dünənkindən, sabah bu günkündən çox işləməyi “öyrətdilər”, səsini çıxarmağa cəsarət edənlərin sorağı Maqadandan, Kolımadan, Kamçatkadan gəldi; fəhlə-kəndli hökumətinin ideologiyasının təməlini “bizim kimi düşünməyənlər bizim düşmənimizdir” prinsipi oldu. Milli hökumətin pluarist, liberal siyasətini bolşeviklərin imperativ düşüncə tərzi əvəzlədi: “dediyimiz dedikdir”. Yox, Azərbaycanda sovet hökuməti qurulan kimi krantlardan süd, bal axmadı, ərzaq bolluğu da yaranmadı. Adamların xüsusi mülklərini, mallarını zorla əllərindən alıb onları artellərə, kolxozlara üzv yazdılar, üç növbəli məcburi iş sistemi tətbiq etdilər, məscidləri kluba, anbara çevirdilər, müxalif düşünənlər xalq düşməni adlandırıb cəzalandırdılar.\nUzun müddət mətbuatda, elmi araşdırmalarda, rəsmi sənədlərdə, dərsliklərdə, radio və televiziyada, bədii əsərlərdə Azərbaycan Xalq Cümhuriyyətinin fəaliyyəti, lideri, hökumət üzvləri xalqa mənfi planda çatdırıldi, bizi ciddi cəhdlə inandırmağa çalışdilar ki, Azərbaycan Xalq Cümhuriyyətinin qurucuları “millət xainləri”dirlər. “Yalan ayaq tutar, yeriməz”. Tarixin acımasız küləkləri hamının əsl iç üzünü müəyyən müddətdən sonra açdı, kimin kim olduğu bəlli oldu. İbrətamiz gerçəklikdir ki, Azərbaycan Xalq Cümhuriyyətinə qənim kəsilənlərin özləri də məfkurə yoldaşları tərəfindən məhv edilmişlər. Azərbaycanın başkəndinin işğalını gerçəkləşdirən M. Tuxaçevski, S. Orconikidzə və Azərbaycan İnqilab Komitəsinin üzvlərinin hamısının həyatı az sonra faciəvi sonluqla tamamlandı. Məsələn:\nAzərbaycan İnqilab Komitəsinin sədri N. Nərimanov 1925-ci ildə Moskvada zəhərlənib öldürüldü ( rəsmi məlumata görə ürək tutmasından vəfat etmişdir); Azərbaycanı işğal edənlərə bir müddət siyasi rəhbərlik etmiş, 1921-1926-cı illərdə Azərbaycan SSR KP Mk-nın birinci katibi olmuş S.M. Kirov 1 dekabr 1934-cü ildə öldürüldü; Bakını işğal əməliyyatının ümumi komandanı marşal M. Tuxaçevski 1937-ci ilin iyun ayının 12-də SSRİ Ali Məhkəməsi Hərbi Kollegiyası binasının zirzəmisində güllələndi; Bakını işğal edənlərə Rusiya bolşevikləri adından siyasi dəstək vermiş S. Orconikidze 18 fevral 1937-ci ildə öz mənzilində intihar etdi (oxu: öldürüldü); Azərbaycan Xalq Cümhuriyyətini hərbi yolla devirmiş işğalçı XI Ordunun komandanı M. Levandovski 29 iyul 1938-ci ildə güllələndi; Azərbaycan Xalq Cümhuriyyətinin devrilməsində, Azərbaycanda sovet hökumətinin qurulmasında müstəsna xidmətləri olmuş, Azərbaycan SSR Hərbi Dəniz İşləri, Xalq Yollar Komissarı, Sənaye vergisi yığımı üzrə fövqəladə səlahiyyətli sədr Çingiz İdırım – Sultanov- 1937-ci ildə həbs olunaraq 27 aprel ( bəzi qaynaqlara görə, 25 sentyabr) 1938-ci ildə güllələndi;\nŞəkildə: Çingiz İldırım\nAzərbaycan İnqilab Komitəsinin üzvü, Azərbaycan SSR-in Xarici İşlər Naziri, Tacikistan SSR Mərkəzi Komitəsinin birinci katibi Mirzə Davud Hüseynov ( Fətəli xan Xoyskinin kürəkəni ) 21 mart 1938-ci ildə güllələndi; Azərbaycan İnqilab Komitəsinin üzvü, Azərbaycan milli hökumətinin devrilməsində fəal təşkilatçı, sonralar Azərbaycan SSR Xalq Komissarlar Sovetinin və Mərkəzi İcraiyyə Komtəsinin sədri Qəzənfər Musabəyov 12 yanvar 1938-ci ildə güllələndi; Azərbaycan İnqilab Komitəsinin üzvü, Azərbaycan SSR Daxili İşlər Naziri Həmid Sultanov 3 iyul 1938-ci ildə güllələndi; Azərbaycan Xalq Cümhuriyyətini yıxanların ən fəallarından, Azərbaycan İnqilab Komitəsinin üzvü, Azərbaycan SSR Xalq Hərbi Dəniz İşləri komissarı, Bakı Sovetinin başçısı Əliheydər Qarayev 24 aprel 1938-ci ildə güllələndi…\nRənglərini göy qurşağından almış üçrəngli bayrağımızın, gerbində ALLAH adı yazılmış dövlət rəmzimizin daim uca tutulması naminə mübarizədə həlak olanlara rəhmət, şanlı sələflərinin yolunu əzmlə davam etdirənlərə, bu amal uğrunda bütün çətinliklərə mətanətlə sinə gərənlərə, torpaqlarımızın bütünlüyü naminə səy göstərənlərin hamısına uğur diləkləriylə…


BDU-nun Filologiya fakültəsində “Söz” Yaradıcılıq Birliyinin təşkilatçılığı ilə Azərbaycan Yazıçılar Birliyinin sədri, Xalq yazıçısı Anarın anadan olmasının 80 illik yubileyinə həsr edilmiş “ustad dərsi” keçirilib. Tədbirdən əvvəl qonağı qəbul edən rektor, akademik Abel Məhərrəmov universitetimizin görkəmli məzununun Azərbaycan ədəbiyyatına və mədəniyyətinə verdiyi əvəzolunmaz töhfələrdən danışıb, BDU-da onun bədii irsinin öyrənilməsinə və tədrisinə həmişə böyük maraq olduğunu qeyd edib.\nSonra “ustad dərsi” başlayıb. Tədbirdə fakültə dekanı, dosent Elçin Məmmədov, kafedra müdirləri, müəllim və tələbələr iştirak edib. “Ustad dərsi”ndə müəllim və tələbələr adından qonağı salamlayan dekan Elçin Məmmədov Filologiya fakültəsi haqqında, o cümlədən son illər əldə olunan elmi-pedaqoji nailiyyətlər barəsində məlumat verib.\nArdınca söz yubilyara verilib. O, belə bir görüşü onun bədii yaradıcılığına verilən yüksək qiymət kimi dəyərləndirib, iştirakçılara minnətdarlığını bildirib. Sonra Xalq yazıçısı müəllim və tələbələrin suallarını cavablandırıb, auditoriya ilə fikirlərini bölüşüb.\nSonda “Söz” Yaradıcılıq Birliyinin rəhbəri, dosent Məti Osmanoğlu tanınmış ədəbiyyat xadiminə öz təşəkkürünü bildirib, böyük tarixi ənənəsi olan Filologiya fakültəsində görkəmli şair və yazıçılarla belə görüşlərin mütəmadi təşkil olunmasının zəruriliyini vurğulayıb.


Ötən il respublika ərazisində baş vermiş 1587 yol-nəqliyyat hadisəsi nəticəsində 696 nəfər həlak olub - AZƏRTAC – Azərbaycan Dövlət İnformasiya Agentliyi\nÖtən il respublika ərazisində baş vermiş 1587 yol-nəqliyyat hadisəsi nəticəsində 696 nəfər həlak olub, 1410 nəfər isə müxtəlif dərəcəli bədən xəsarəti alıb. Paytaxtda isə 460 yol-nəqliyyat hadisəsi nəticəsində 169 nəfər ölüb, 387 nəfər xəsarət alıb.\nDaxili İşlər Nazirliyinin mətbuat xidmətindən AZƏRTAC-a bildiriblər ki, yol-nəqliyyat hadisələrinin 1534-ü sürücülər, 42-si isə piyadalar tərəfindən yol hərəkəti qaydalarının pozulması nəticəsində baş verib. Onların 656-sı (42,7 faiz) sürücülərin nəqliyyat vasitələrini yüksək sürətlə idarə etməsi, 466-sı (30 faiz) qarşıdan gələn nəqliyyatın hərəkət zolağına çıxma və ötmə qaydalarının pozulması səbəbindən qeydə alınıb.\nHadisələrin 664-ü (41,8 faiz) piyadanın vurulması, 529-u toqquşma (33 faiz) hallarıdır. Həlak olan 696 nəfərdən 320-si piyada, 194-ü sürücü, 158-i sərnişin, 20-si velosipedçi, o cümlədən 131-i qadın, 35-i isə uşaq və yeniyetmə olub.\nHadisələrin sayı 2019-cu ilin müvafiq dövrü ilə müqayisədə 283 (-15,1 faiz), ölənlərin sayı 125 (-15,2 faiz), yaralananların sayı isə 292 nəfər (-17,2 faiz) azalsa da, bu rəqəmlər hələ də ciddi narahatlıq doğurur. Daxili İşlər Nazirliyinin Baş Dövlət Yol Polisi İdarəsi narahatlıq doğuran bu halları nəzərə alaraq, bütün hərəkət iştirakçılarını diqqətli olmağa, yol hərəkəti qaydalarına riayət etməyə, həm özlərinin, həm də digər şəxslərin həyat və sağlamlığı üçün təhlükə yaratmamağa çağırır.\nAZERTAG.AZ :Ötən il respublika ərazisində baş vermiş 1587 yol-nəqliyyat hadisəsi nəticəsində 696 nəfər həlak olub


O qabaqdakı evin tinində kimsə gizlənib...\n2021, 28 İyul, çərşənbə, Bakı vaxtı 10:34\n- “Daha iş-işdən keçib, ay liberal, soyub-soyub quyruğunda saxlama! Bizi oyatmısansa, indi də əlimizdən tut qaldır... dayanmağın yeri yoxdur!”\nMixail Yevqrafoviç Saltıkov-Şedrin\nRuscadan tərcümə: Araz Gündüz\nHansı ölkədəsə bir liberal yaşayırdı, özü də o yaman ürəkli birisi olduğundan, bir kimsədən də qorxu-hürküsü yox idi, bir də görürdün, hamının susub dayandığı yerdə o, səsinin qalın yerinə salıb qışqırır:\n“Ah, ağalar, ağalar! Siz nə edirsiniz! Özünüzə yamanlıq eləməkdən usanmadınızmı?!”\nAncaq onun bu sözlərindən kimsə inciməzdi, tərsinə, ona baxıb belə deyərdilər: “Qoysanız gözümüzü açsın, o bunu bizim yaxşılığımız üçün deyir!”\n- Üç gerçəklik vardır, – bunu liberal deyirdi, – gərək istənilən toplumun özülündə onlar dayansın: özgürlük, özünəgüvənmə, bir də özfəaliyyət.\nÖzgürlüyü olmayan toplumun idealı, işıqlı düşüncələri də olmur, yaradıcı əməyə yer verilmir, ona görə də, burada gələcəyə inam bəsləmədən yaşayırlar.\nÖzünəgüvənmə olmayan toplumda, insanlar arasıkəsilməz bir sıxıntı içində yaşayırlar, bu da onların öz talelərinə başısoyuq yanaşmasına gətirib çıxarır.\nÖzfəaliyyət olmayan toplumda, insanların öz ürəyincə, bacarığınca olan işləri görməyə əli çatmır, dolanışıq ağırlaşır, vətən anlayışı yavaş-yavaş insanların gözündə öz anlamını itirməyə başlayır.\nLiberal belə düşünürdü, düzünə qalsa, elə doğru da düşünürdü. O, yan-yörəsindəki adamların ağu yemiş milçəklər kimi gicəlləndiklərini görüb özü-özünə deyirdi:\n“Onların bu günə düşməklərinin niyəsi, talelərinin öz əllərində olduğunu anlamadıqlarına görədir.\nBunlar lap qandallanıb qaranlıq qazamat küncündə çürüyən dustaq kimidirlər, qarşıdan yaxşılıqmı, yamanlıqmı gəlir, bunun hayında deyillər, ona görə də, nə duyğularından baş aça bilirlər, nə də yaşadıqları duyğuların gerçəkmi, yoxsa bir ilğımmı olduğunu ayırd eləyə bilirlər”.\nBir sözlə, liberalın inancına görə, toplum onun dediyi bu üç sarsılmaz özül üzərində qurularsa, onda topluma gərək olan bütün başqa yaxşılıqlar da, bunların ardınca yaranıb ortalığa çıxa bilərdi.\nAncaq bu hələ hamısı deyil, liberal təkcə elə yaxşı düşüncələrə qapılmaqla yetinməzdi, o, yaxşı işlər görməyə də çalışardı.\nOnun ən ürəkdən gələn istəyi, düşüncəsini aydınladan bu işığı yan-yörəsindəki qaranlığın üstünə salıb onu yarmaq, sonra da bu qaranlıqdan işığa çıxardığı insanlara gözləri dolusu görə biləcəkləri yaxşılıqlar eləmək idi.\nO, bütün insanları özünə qardaş sanırdı, onların hamısını da, öz sevdikləri ideallara çatıb onların dadını çıxarmağa çağırırdı.\nBaxmayaraq, onun dediyi bu idealları, sınaqlar dünyasından gerçək dünyaya gətirə bilməsi çox da inandırıcı görünmürdü, ancaq liberal bu işi görmək üçün özünü oda-közə vurur, həm də bu yolda hamıyla çox istiqanlı, olduqca incə davranırdı, elə buna görə də, adamlar onu, beləcə çox inanılmaz işlərə girişdiyinə görə, ələ salmaqdan çəkinirdilər.\nO, sözün doğrusunu gülümsəyərək deməyi bacarırdı, yerinə görə ürəyiaçıq da, umacaqsızlığı göz oxşayan birisi də ola bilirdi.\nƏn başlıcası, o heç vaxt kiminsə boğazından yapışıb nəyisə güclə onun boynuna qoymazdı, hamının öz gücü çatanı eləməsini istəyərdi.\nDüzdür, “gücü çatanı eləmək” deyimi onun bəyəndiyi bir söz deyildi, ancaq liberalın bu durumla barışmasının iki niyəsi vardı. Birincisi, bu durum hamı üçün əlverişli idi, o isə hamılıqla görülə bilən işə böyük önəm verməkdəydi.\nİkincisi isə, o bununla öz ideallarını yersiz olaraq gücə salıb, vaxtından qabaq sıradan çıxarmaq istəmirdi.\nBundan da başqa, o özünün ruhlandığı idealların çox abstrakt xarakterli olduğunu, onların yaşama birbaşa təsir edəcək gücünün olmadığını da yaxşı bilirdi.\nNə deməkdir bu: özgürlük? Özünəgüvənmək? Özfəaliyyət? Bütün bunlar olsa-olsa abstrakt terminlərdir, toplumun çiçəklənməsi işinə yaraya bilmələri üçün onlara asan duyulan anlamlar verib insanlara çatdırmaq gərəkdir.\nBu terminlər özlərinin bütünlüyündə qalmaqla: toplumu yaxşılığa doğru dəyişə, onun inamını, umacaqlarını ucalda bilərlər, ancaq onların hamılıqla bəyənilməsi üçün bu azlıq eləyir.\nBelə bir uğura çata bilmək, idealı hamıya bəyəndirmək üçün, gərək onu xırdalayasan, sonra onun bu kiçik kəsimləri ilə, insanlığı üzüb əldən salan xəstəlikləri sağaldasan.\nBax elə idealın belə xırdalanmasından da, “gücü çatanı eləmək” anlayışı yaranır, bu isə özlüyündə biri-birilə çəkişən iki tərəfdən birini, özünə qapılıb sustalmaqdan qurtulmağa yönəldir, o birini isə, öz inadını yumşaltmağa gətirib çıxarır.\nBizim bu liberal bütün bunları çox yaxşı anladığından, belə düşüncələrlə yaraqlanaraq, gerçəkliklə savaşa atılmışdı. O, ilk öncə, bilgin(müdrik) insanlara yanaşmağı, onlarla anlaşmağı kəsdirmişdi.\n– Bu özgürlük deyilən nəsnədə, məncə, qınanmalı olan heç nə yoxdur, deyilmi? – liberal onlardan soruşdu.\n– Qınanmalı yox, bəyənilməli sözdür bu, – bilgin kimsələr dedilər ,– bizim özgürlük istəmədiyimizi deyənlər, bizə qara yaxırlar; əslində bizim dərdimizin davası yalnız elə özgürlükdür... Ancaq sözsüz, bu da gərək ölçü-biçili olsun da...\n– Hm... “ölçü-biçili”... başa düşürəm! Elə isə, deyin görək, özünəgüvənmək konusunda nə düşünürsünüz?\n– Onu da çox istəyirik, yolu açıq olsun... Ancaq o da gərək ölçü-biçili ola.\n– Onda, mənim dediyim bu ictimai özfəaliyyət idealına necə baxırsınız?\n– Onun yeri daha da çox görünür. Ancaq onun da ölçü-biçilisi yaxşı olur.\nNə olar! istəyirlər qoy ölçü-biçili olsun! Liberal elə özü də burada başqa yolun olmadığını yaxşı anlayırdı:\n“Atın cilovunu əlindən burax, – bir anın içində elə bir iş törətsin, sonra illərlə düzəldə bilməyəsən! Ancaq cilovunu əlinə yığdınmı – quzuya dönür! Minib hara istəsən sürürsən, bir az soncuqladımı, üstünə çımxırıb gözünü qorxudursan: özünü yığışdır yabının birisi, səni indi qırmancla yaman günə qoyaram, a... bax belə!”\nBeləliklə də, liberal “ölçü-biçi” gözləyərək çalışmağa başladı: orasını bir az qısaldır, burasını bir az kəsir; bir yerlərini isə büsbütün gizlədirdi.\nBilgin insanlar da onun bu çalışmalarına baxıb sevinirdilər. Bir arada onun işinə elə vurğunluqla baxırdılar, adama elə gəlirdi, onlar da hamılıqla dönüb liberal olublar.\n– Düz eləyirsən!–onlar liberala ürək-dirək verirdilər, – buradan düzünə yox, dolanıb keç, oranı görməzliyə vur, buna isə heç yaxın gəlmə. Beləliklə də, hər şey yaxşı olacaq. İstəkli arxadaş, biz sənin bu keçini lap ürəklə öz bostanımıza buraxardıq, ancaq görürsən də, bizim bostanın çəpəri belə hündürdür, qapısı da qıfıllı!\n– Görürəm, hər şeyi görürəm, – liberal onlarla razılaşdı, – ancaq idealımın qol qanadını qırmaq bilsəniz necə ağırdır! utanıram! yerə girmək istəyirəm!\n– Nə olar, bir az utana bilərsən: utanmaqla adam kor olmaz! ancaq, görürsən, sən bu ölçü-biçi ilə ürəyindən keçənlərin hamısını eləyə bilirsən, bunun nəyi pisdir?!\nAncaq bu ölçü-biçili ideal da özünə yavaş-yavaş yer eləməyə başladıqca, bilgin adamlar onu bəyənmədilər.\nBir yandan, bu ideallar genişlik istəyir, çox yer tuturlar, o biri yandan da, hələ gərəyincə yetişməyiblər, qavranıla biləcək durumda deyildirlər.\n– Biz sənin bu idealına duruş gətirə bilmərik! – bilgin adamlar liberala dedilər, – biz hələ onu qavramaq üçün yetişməmişik, onun ağırlığına dözə bilmərik!\nBeləliklə də, bilgin adamlar öz bacarıqsızlıqları ilə yaramazlıqlarını bütün genişliyi, aydınlığı ilə ortaya qoyandan sonra, liberal, onun üçün necə acı olsa da, gördüyü işdə nə isə elə başlanğıcdan bir çatışmazlıq olduğunu düşünməyə başladı: ha dart-dartışdır, bu şalvar sənin əynin üçün deyil, qurtardı getdi.\n– Ah! bu nə gündür, mən düşdüm! – deyə o, taleyinin qarasınca deyinməyə başladı.\n– Yaman qəribə adamsan, a! – bilgin kimsələr onu ovundurmağa başladılar, – gör hələ nəyi ürəyinə salırsan! Sən nə istəyirsən? İdeallarının gələcəyə çatmasınımı? – Bizim də əlimizdən o gəlir, sənin yoluna daş dığırlamayaq. Ancaq, Tanrını sevirsən, tələsmə!\nÖzün də görürsən, burada “ölçü-biçilik” də işə yaramadı, sən barı “heç olmuya nəsə” ilə özünü ovutmağa çalış!\n“Heç olmuya nəsənin”, az olsa da, yenə nəsə bir dəyəri vardır. Yavaşcadan, tələsmədən, dua eləyərək gedirsən, bir də onda görürsən gəlib məbədə çatmısan!\nBu məbədə də, tikildiyi gündən bugünəcən hələ heç kim gəlib çata bilməmişdi: ancaq sən çalışıb-vuruşdun, gəlib çatdın... Bütün bunlara görə isə, ancaq Tanrıya dua eləmək qalır.\nLiberalın başqa çıxış yolu qalmadığından, onlarla razılaşmalı oldu. “Ölçü-biçiliyə” əl çatmırsa, nə etməli, barı “heç olmuya nəsə” qopara bilsin, buna da şükür.\nOna görə də, liberal göstərilən yeni yolu tutub getməyə başladı, bir az sonra bu yeni durumuna alışdı və az qala özü də özünün keçmişindən baş aça bilmədi: axı o, belə bir dar çərçivənin olduğunu bilə-bilə, nə üçün gedib elə geniş çevrələrdə iş görmək istəmişdi?\nElə o andaca bu yeni duruma uyğun gələn bənzətmələr də tapıldı. Buğda dənəsi də, yerə basdıran kimi yetişmir, o da bar verə bilmək üçün, gör nə qədər qayda-qanuna boyun əyməli olur.\nOnu gərək öncə torpağa sancasan, sonra gərək toxumun şişib böyüməsini gözləyəsən, sonra o, cücərib artmağa başlayır, gövdə bağlayır, sünbül açır, dənə dolur, habelə bunun kimi çoxlu işlərdən sonra bol məhsul verir.\n“Ağalar, mənim idealım qazamatdır! Buyurun götürün!” Biz də qanmazlığımıza salıb buna inanırıq, indi hamımız onun qıfılı altında yaşayırıq.\nGör hələ bu adi buğda, birə-yüz artım verə bilmək üçün necə möcüzələrlə dolu bir yol keçməli olur!\nGörünür, elə bu ideyalarla da belə olurmuş. Torpağa “heç olmuya nəsə” əkdinmi–otur, yetişməyini gözlə.\nBeləliklə də, liberal torpağa “heç olmuya nəsə” əkdi, oturub gözləməyə başladı. Ancaq ha gözlədisə, bu “heç olmuya nəsə” cücərmədi. Yoxsa daşamı ilişdi, peyinmi çürütdü bunu, indi gəl baş aç görüm, bu nə olan işdir!\n– Bunu necə başa düşməli? – deyə bu anlaşılmazlıqdan başını itirmiş liberal mızıldanmağa başladı.\n– Sən bu toxumların yerini belə geniş eləmə, qoy onlar darışlıqda, sıxıntı içində olsunlar. – bilgin kimsələr ona belə dedilər. – Bizim bu adamlar var ha, həm çox zəif, həm də olduqca alçaqdırlar. Sən ona yaxşılıq eləmək istəyirsən, o isə sənə əlindən gələn yamanlığı eləməyə çalışır. Bu xalqın içində yaşayıb özünü təmiz saxlaya bilmək üçün gərək çox böyük bacarıq yiyəsi olasan!\n– Məni bağışlayın! Daha burada təmizlikdən danışmağa yer qalmadı! Gör, mən bu yola necə ağır bir yüklə şıxmışdım, gəlib bura çatanacan nəyim var əlimdən çıxdı.\nBirinci “ölçü-biçiliklə” başladım, sonra “heç olmuya nəsəyəcən” endim, indi nə deyirsiniz, bundan da aşağıyamı düşüm?\n– Ən ağlabatanı elə bu olar. Elə ucalıqlarda gəzməyin yeri deyil. Sən birdən, “alçağın da əli çatana” enmək istəməzsən?\n– O necə olur?\n– Çox asan bir işdir. Sən bizə deyirsən, sizə ideal gətirmişəm, biz isə deyirik: “Yaxşı eləmisən; ancaq istəyirsən idealın bizə çatsın, onu bizim üçün əlçatan elə”.\n– Deməli, sən bu idealınla çox da öyünüb özünü çəkmirsən, onu bizim istədiyimiz ölçüyəcən kiçildirsən, bizim üçün əlçatan eləyirsən. Sonra, ola bilsin, biz onun dəyərini anlaya da bildik...\nAy qardaş, biz də çox şey görmüşük, sən bizə indi işıqlı idealdan danışırsan, biz onun lap projektorlusunu da görmüşük! O günlərdə general Krokodilov gəlib bizə deyir:\nLiberal bu sözlərin üstündə çox düşündü. Onsuz da onun başlanğıcda ortaya qoyduğu idealların ancaq elə quru adı qalmışdı, indi də bunları götür alçaqlar üçün əl çatan elə!\nBelə getsə, çox keçməz özün də bu alçaqların gününə düşərsən! İlahi, neynirsən elə, ancaq mənim ağlımı başımdan alıb, o günə salma!\nBilgin adamlar liberalın çox bərk düşüncələrə daldığını görüb, onu yola gətirməyə başladılar. “Daha iş-işdən keçib, ay liberal, soyub-soyub quyruğunda saxlama! Bizi oyatmısansa, indi də əlimizdən tut qaldır... dayanmağın yeri yoxdur!”\nLiberal yenidən işə başladı. Ancaq indi nə iş görürdüsə, çalışırdı, alçaqlar üçün əlçatan olsun.\nAradabir günaha az batsın deyə, yolunu bir az dolayı eləmək istəyirdi; ancaq bilgin adamlar o andaca başının üstünü alır, qolundan tutub saxlayırdılar: “Sən, ay liberal, oyan-buyana boylanma, qabağa bax!”\nBeləliklə də, günlər gəlib keçdicə onun: “alçağın da əli çatan” işləri uğurla irəli getməyə başladı.\nDüzdür, artıq demək olar, burada onun ideallarından heç nə qalmamışdı – qalan ancaq idealların tör-töküntüsü idi, ancaq liberal buna görə ürəyini sıxmırdı.\n“Düzdür, mən öz ideallarımı boğazacan bu alçaqlığa batırıb bulaşdırmışam! Ancaq heç olmasa özüm başı-gözü sağ qala bilmişəm!\nBu gün mən palçığa batıb, üst-başımı bulamışam, ancaq sabah günəş çıxıb bu palçığı qurudacaq, kirim-pasım ovulub töküləcək, mən yenə də öncələrdə olduğu kimi sayılan-seçilən birisi olacağam!”\nBilginlər də onun bu özünü təmizə çıxarmağını eşidib, liberala ürək-dirək verirdilər: “Darıxma, hər şey elə sən dediyin kimi də olacaq!”\nGünlərin bir günü o, yaxın yoldaşlarının biri ilə küçədə gəzişirdi, yenə də öyrəncəsi üzrə öz ideallarından üyüdüb-tökür, özünün biliyi ilə şeşələnirdi.\nBirdən elə bil yanağına su sıçrantısı toxunduğunu duydu. Haradandır bu? Nə suyudur belə? Liberal göyə baxdı: yoxsa, yağış yağmaq istəyir? Ancaq göy üzündə bir dənə də olsun bulud yox idi, günəş də dəli kimi göyün ən uca qatına dırmaşıb, oradan yerə od ələyib özü üçün əylənirdi.\nDüzdür, külək əsir, ancaq onun pəncərələrdən atılan kirli suları götürüb belə uzağa aparacaq gücü yoxdur. Onda liberal üzünü yoldaşına tutub soruşdu:\n– Bu nə görkəzmədir! Yağış yox, pəncərədən kirli su atan görünmür, ancaq mənim üzümə nəsə su sıçrayır!\n– Ora bax, o qabaqdakı evin tinində kimsə gizlənib, – yoldaşı dilləndi, – bu onun işidir!\nO, sənin bu liberallığına tüpürmək istəyir, ancaq bunu sənin gözünün önündə eləməyə ürəyi gəlmir. Bax o da, “alçağın əli çatan” yola əl atıb, tində gizlənib tüpürür, külək də, onun tüpürcəyini gətirib sənin üzünə sıçradır.


Azərbaycanda 20 566 fermer qeydiyyatdan keçib - Ekspress.az\nAzərbaycanda 20 566 fermer qeydiyyatdan keçib\nFermerlərin Elektron Kənd Təsərrüfatı İnformasiya Sistemində (EKTİS) qeydiyyatı prosesi davam edir. Aprelin 15-dək respublika üzrə 20 566 fermer öz aqrar fəaliyyətlərinə dair məlumatları EKTİS-ə daxil ediblər. Hazırda sistemdə qeydiyyatda olan fərdi təsərrüfatların sayı 20,626-ya çatıb.\nÜmumilikdə yeni sistemə 22,668 torpaq sahəsi barədə məlumat daxil edilib. Fermerlərdən 16,362 nəfər sahib olduqları torpaq sahələri barədə məlumatları EKTİS-ə Əmlak Məsələləri Dövlət Komitəsinin verdiyi Dövlət Aktı, 4,485 nəfər çıxarış, 291 nəfər icarə sənədi, 25 nəfər vərəsəlik şəhadətnaməsi əsasında daxil edib. Digər fermerlər ilkin mərhələdə torpaq üzərində mülkiyyət hüququnu təsdiq edən sənədi qeyd etməyiblər. EKTİS-də ən çox Biləsuvar, Salyan və Şəki rayonlarından olan fermerlər qeydiyyatdan keçib. Biləsuvarda 2429, Salyanda 2162, Şəkidə 2019 fermer sahib olduğu torpaq sahəsi və bu il əkdiyi məhsul barədə məlumatları yeni sistemdə bəyan edib.\nQeyd edək ki, Elektron Kənd Təsərrüfatı İnformasiya Sisteminin tətbiqi ilə əlaqədar Kənd Təsərrüfatı Nazirliyi tərəfindən pilot rayon olaraq seçilmiş Quba, Şəki və Sabirabad rayonlarında fermerlər arasında maarifləndirmə işləri aparılıb, EKTİS sistemi ilə bağlı informasiya-məsləhət xidməti göstərilib. Fermerlərə informasiya-məsləhət xidmətinin göstərilməsində Aqrar İnkişaf Könüllüləri və ASAN Könüllüləri aktiv iştirak edirlər.\nKönüllülərə EKTİS sisteminə məlumatların daxil edilmə ardıcıllığı ilə bağlı xüsusi təlimlər keçirilir. Yeni sistemdə qeydiyyatdan keçməmiş fermerlər məsləhət xidməti almaq üçün yaşadıqları rayonda Dövlət Aqrar İnkişaf Mərkəzlərinə və ərazi üzrə ASAN Xidmət Mərkəzlərinə müraciət edə bilərlər. EKTİS sisteminin tətbiqinə Vətəndaşlara Xidmət və Sosial İnnovasiyalar üzrə Dövlət Agentliyi də dəstək verir. Artıq Quba, Şəki və Sabirabad “ASAN xidmət” Mərkəzlərində Elektron Kənd Təsərrüfatı İnformasiya Sisteminin tətbiqi ilə bağlı xüsusi xidmət pəncərələri yaradılıb.\nSəyyar ASAN xidmət avtobuslarında Kənd Təsərrüfatı Nazirliyi tərəfindən həyata keçirilən maarifləndirmə prosesi çərçivəsində fermerlərə informasiya məsləhət xidməti göstərilir. Qeyd edək ki, aprelin 15-dən etibarən Kənd Təsərrüfatı Nazirliyinin əməkdaşları və Aqrar İnkişaf Könüllüləri Bərdə, Tərtər, Ağdam, Ağcabədi, Füzuli və Yevlax rayonlarında EKTİS sisteminin tətbiqi ilə əlaqədar maarifləndirmə işləri aparırlar. Bərdə Dövlət Aqrar İnkişaf Mərkəzində prosesdə iştirak edən DAİM-lərin əməkdaşlarına və könüllülərə təlimlər keçirilir, daha sonra kəndlərdə EKTİS-in tətbiqinə başlanacaq.


“Azərbaycan” gəmi-bərəsi dünyanın ən yaxşı 50 gəmisi sırasında yer alıb\n19:20 23-06-2022 | 1547\n“Azərbaycan Xəzər Dəniz Gəmiçiliyi” QSC-nin (ASCO) Ro-Pax tipli “Azərbaycan” gəmi-bərəsi Britaniya Kral Dəniz Mühəndisləri Cəmiyyətinin (RİNA) “Significant Ship 2021” reytinqinə əsasən dünyanın ən yaxşı 50 gəmisi siyahısına daxil edilib. Bu, Cəmiyyətin mütəmadi dərc etdiyi siyahıda əksini tapıb.\nASCO-dan YeniAvropa-ya bildirilib ki, dünyanın ən qədim gəmiqayırma cəmiyyətinin seçiminə görə ASCO-nun təcrübəli mütəxəssisləri ilə birgə Odessanın Dəniz Mühəndisləri Bürosunun hazırladığı layihə əsasında inşa olunan “Azərbaycan” gəmi-bərəsi təyinatı, ölçüsü və tipi baxımından dünyanın 50 ən yaxşı gəmilərindən hesab olunur.\nRİNA-nın şərtlərinə görə, ekspertlər ötən il istifadəyə verilən gəmiləri nəzərdən keçirərək rəylərini bildirir və buna əsasən də siyahını müəyyən edirlər.\nƏn yaxşıların seçimi zamanı dünya sularında üzən kruiz laynerlərin, bərələrin, supertankerlərin, konteyner və avtomobil daşıyan gəmilərin əsas texniki parametrləri əsas götürülür.\n“Azərbaycan” gəmi-bərəsi 100 nəfər sərnişin, 56 sistern tipli vaqon və ya 50 yük avtomobili/TIR daşımaq imkanına malikdir.\nASCO-nun sifarişi ilə Bakı Gəmiqayırma Zavodunda inşa edilən gəmi-bərə 2021-ci il martın 1-də Prezident İlham Əliyev və Birinci vitse-prezident Mehriban xanım Əliyevanın iştirakı ilə istifadəyə verilib.


www.Azerpeyk.az - TANAP kəmərinin 55%-i tamamlanıb\n12:50 12.12.2016 | Baxış sayı: 5213\nAzərbaycan qazını Türkiyəyə və buradan da Avropaya nəql edəcək Trans-Anadolu Qaz Boru Kəməri (TANAP) layihəsinin 55%-i tamamlanıb.\nO qeyd edib ki, layihənin icrası nəzərdə tutulan qrafiki qabaqlayır. Baş direktorun sözlərinə görə, çay, magistral yol, dəmiryolu olmaqla 19 ədəd böyük infrastruktur keçidi tamamlanıb.\nS.Düzyol 1 850 km uzunluğundakı boru kəmərinin 1 570 km hissəsinin yolunun açıldığını, 1 200 km-lik boru xəttinin də qaynaq işlərinin tamamlandığını bildirib.\n“Türkiyənin təbii qaz alacağı ilk çıxış nöqtəsi olan Əskişəhərə qədər hissədə 56 düymlük borulardan istifadə olunur. Avropanın ən uzun və ən böyük həcmli boru xəttini inşa edirik. TANAP-ın Əskişəhərdən Türkiyə-Yunanıstan sərhəddinə qədər olan hissəsi isə 48 düymlük borularla inşa ediləcək. Dardanel boğazından keçən 19 km-lik hissədə isə 36 düymlük iki paralel xətt çəkiləcək”, - deyə o xatırladıb.\nS.Düzyol TANAP-la Azərbaycan qazının Türkiyədəki payının artacağına diqqət çəkərək bildirib ki, 2018-ci ilin iyun ayının sonunda Türkiyəyə ilk qaz veriləcək. Onun sözlərinə görə, həmin vaxt Türkiyəyə 2 mlrd. kubmetr təbii qaz nəql olunacaq. TANAP-ın baş direktoru qaz həcminin növbəti il 4 mlrd. kubmetrə, sonrakı il isə layihədə nəzərdə tutulan 6 mlrd. kubmetrə çatdırılacağını bildirib: “Bu, Türkiyənin ehtiyacı nəzərə alınaraq bu şəkildə razılaşdırılıb”.\nO, Avropaya nəql olunacaq 10 mlrd. kubmetr qazın 2019-cu ilin iyun ayında Türkiyə-Yunanıstan sərhəddindən 9 böyük alıcıya təsil edilə biləcəyi mərhələyə çatmasının planlaşdırıldığını bildirib.\nS.Düzyol həmçinin əlavə edib ki, ilkin investisiya dəyəri 11,7 mlrd. dollar nəzərdə tutulan layihənin hazırda xərcləri 8,5 mlrd. dollara düşüb.\nLayihədə Azərbaycan Dövlət Neft Şirkəti (SOCAR) 58%, BP şirkəti 12%, Türkiyənin "BOTAŞ" şirkəti isə 30% paya malikdir.


Yoxsulların şairi Xəlqani » Naxcivanxeberleri.com\nYoxsulların şairi Xəlqani\nRəsmi adı Əbu Bədil Əfzələddin İbrahim İbn Əli Nəccar İbn Osman İbn İbrahim Həqaiqi Həssanül-Əcəm olan, sadəcə Xaqani Şirvani kimi tanınan böyük Azərbaycan şairi... Onun adı ədəbiyyat tarixində sənətə ictimai məzmun verən qüdrətli sənətkarlardan biri kimi daxil olub. Qəsidənin ən qüdrətli ustadlarından biri kimi tanınıb. Uzun müddət saraylarda yaşayan, sonradan saraylara ikrah duyaraq oranı tərk edən və özünü “Yoxsullar şairi Xəlqani” adlandıran əsl söz ustadı: İstəmirəm adımı çağırsınlar Xaqani, Mən yoxsullar şairi Xəlqaniyəm, Xəlqani...\nXaqani Şirvani XII əsrdə yaşayıb-yaratmış, Yaxın və Orta Şərq ölkələrində geniş şöhrət tapmış, özündən sonra söz sənətkarlarının yaradıcılığında öz qüdrətli təsir gücünü saxlayan qətiyyətli və mübariz Azərbaycan şairidir. Haqqında haqlı olaraq deyilib ki: “Xaqani Şirvani - Azərbaycan xalqının orta əsrlərdə qaldırdığı şeiriyyət bayrağı”dır (Q.Kəndli). Bu söz sənətkarı geniş bədii irsə malik olsa da, daha çox qəsidələr ustadı kimi şöhrət tapmışdır. Onun qəsidələri dərin məna və hikmət dolu tərbiyə memarıdır. Təsadüfi deyildi ki, görkəmli xaqanişünas Qafar Kəndli göstərirdi ki, “...orta əsr ədəbiyyatının qızıl çağı və Şərq ədəbiyyatının qəsidə və məsnəvisindən söz açdıqda, Azərbaycanın intibah ədəbiyyatını izlədikdə Azərbaycan mədəniyyəti altun dövrünün iki qoşa böyük dühası - “türkani-parsiquy” – “Türkanə-soxən” Xaqani və “türkanə-nəzm” Nizamini nəzərimizə gətiririk... sahibi-Şirvan qəsidə də taysızdır”.\nXaqani, doğrudur, ilk poema müəllifidir, “Töhfətül-İraqeyn” kimi bir əsər yazıb. Onun “Zəmanədən şikayət”ləri, “Həbsiyyə”ləri üsyan ruhu ilə çox zəngindir. O, bu kimi əsərlərində bir ordudan daha ziyadə üsyan və müharibə açan bir sərkərdəyə bənzəyir. Öz sənətkarlığını öyən qiymətli “Fəxriyyə”lərin müəllifidir. Qəzəlləri, müxtəlif əsərləri onun sənətkarlığının parlaq cilaları təsirini bağışlayır. Yaxınlarının ölümünə yazdığı “Mərsiyə”lərində kədərli, hüzn dolu bir insanın – bir Atanın, bir Ərin, Dostun və b. portreti əzəmətlə canlanır. Ancaq o, qəsidələrində daha çox qüdrətli görünür. “Mədain xərabələri”, “Qəsideyi-şiniyyə” və b. qəsidələri onun ustalığına nişanədirlər. Bu əsərlər özünün təntənə və diqtəsilə seçilir, hikmət və mənadan bayraq qaldırmış bir ordunun zəfər təbilinə bənzəyir. Özü demiş:\nGörün Xaqaniyə hümmət necə imkan yaratmış ki,\nBu gün yüz fəlsəfə ustadını saymaz da Xaqani.\nQəsidələrində hikmət və hünər sahibi olan Xaqani ictimai-fəlsəfi qəsidələrində daha böyük və dərin mətləblərə toxunur. “Qəsideyi-şiniyə” bu mənada, daha diqqətəşayan və maraqlı qəsidələrdən biridir. Bu, o qəsidədir ki, qafiyəli misraları “şin” hərfi ilə bitdiyinə görə məhz bu cür – “Qəsideyi-şiniyyə” adlandırılıb. Qəsidənin məzmununa görə bu iki problemi daha açıq görmək olur: 1) Kamil insan problemi və onun həlli yolu; 2) İnsan və dünya münasibətləri.\nQəsidənin əvvəlindən sənətkar “Kamil insan necə olmalıdır?” məsələsilə bağlı fikirlərini ortaya qoyur, onun düşüncə və duyğularını, mənəvi kamilliyini diqqətə çatdırır. Xaqaniyə görə, hər bir insan öz qəlbinin səsinə, bəsirətinin tələbinə diqqətlə qulaq asmalı və ona uyğun yaşayıb davranmalıdır. Bu bəsirətin, qəlbin öyrətdiyi, təlim və hökm etdiyi elm məhz insanı kamil düşüncə və mənəviyyata sahib edə bilər. Hər bir insana çıxılmaz və dar məqamda ağlı və zəkası kömək edə bilər. Sadəcə, onu doğru yola yönəltmək və fəallaşdırmaq gərəkdir. “Hər dənizdə sədəf olmadığı kimi, hər qətrədən də yaranan insan deyil”. Məhz özünü dünya və dünya nemətlərindən üstün tutan insanın “Araz aşığındandır, Kür topuğundan”. İnsan sözün bütün mənalarında hümmət sahibi olmalıdır ki, dünyanı it kimi qarşısında çökdürsün, ya da özü it kimi nəfsinin dalınca sürünsün. Bu mənada XIII əsr sufi sənətkarı Şah Qasim Ənvarın sözü ilə Xaqanin yuxarıda qeyd etdiyimiz fikri çox uyğun gəlir:\nÇe tərsani ze tufan Qasimi ra\nKe dəryaye – mohit həm ta bezanust.\n(Qasimini tufanla nə qorxudursan, mühit dəryası onun dizindəndir.)\nQeyd etmək yerinə düşər ki, Xaqani yaradıclığını Azərbaycan və islam fəlsəfəsindən kənar təhlil etmək doğru deyil. Yaradıcılığından da görünür ki, əvvəllər sevib bağlandığı yunan fəlsəfəsinə küskün və etinasızdır. Yunan fəlsəfəsindən soyuyan sənətkar özünün iç tələblərinə uyğun olaraq inandığı, təskinlik və mənəvi ucalıq tapdığı islam fəlsəfəsinə bağlanmışdır. Fikrimizcə, bu həm də ona görə idi ki, dünya və varlıq, həyat haqqında yunan fəlsəfəsinin məhz idraka, özü də məntiqi idraka əsaslanan fəlsəfi bilikləri şairin yaşadığı üzüntülü, əzab və işgəncəli həyatında təskinlik, inam və nicat vermirdi. Çünki həyatda elə faktlar var ki, məsələn, o dövr sənətkarlarının da arzulayıb axtardıqları ədalət və həqiqət idrakla heç cürə dərk oluna bilmirdi, yanlız nisbilik və müqayisə ilə ağıla gətirmək, anlamaq olardı. Qafar Kəndlinin dediyi kimi: “Yunan fəlsəfəsi adlanan bir fəlsəfənin hökmləri ilə, dövrün “yer allahlarının” pis əməllərinin qarşısını almağın mümkün olmadığını, yunanın qurumuş çayının suyu ilə” əprimiş beyinlərə su çiləməklə, büzülmüş canlara həyat verməyin imkan xaricində olmasının vaxtlı-vaxtında duymuşdur”. Bu sənətkar, əslində, fəlsəfənin hökmünə qarşı çıxmaqla fəlsəfəni həyatla bağlamaq niyyətində idi. Yanlız bununla həyatı dərk etmək, yaxşını pisdən seçmək və zülmə, şərə qarşı nifrət duymaq, mübarizə aparmaq olardı. Yoxsa fəlsəfənin dinlə çulğaşan bəzi hökmlərinin insanların başını piyləyə-piyləyə zülmə əsir edəcəyi qaçılmaz idi. Buna görə də, islam fəlsəfəsinin köməkliyi ilə öz arzuladıqlarına çatan sənətkar öz təlimlərində də bu fəlsəfənin təlimlərinə əsaslanırdı. Bu da qeyd edilməlidir ki, Xaqani öz dövründə islam fəlsəfəsi üzərində yaranıb yayılmış təsəvvüf təriqətləri ilə, xüsusilə də, əxiliklə sıx bağlı bir şəxs idi.\nElə bu dediklərimizə rəğmən Xaqani Şirvani “Qəsideyi-şiniyyə”sində insanın ilk təlimini “sükut” adlandırır. Əlavə edək ki, qəsidədə şair, fikirmizcə, insanın ilk yaranışından və sonunda dünyaya oyaq münasibətinə qədər hər şeyə təsvir verir. Qəsidədə deyilir:\nMənim öyrəndiyim ilk söz bu məktəbdə “sükut” oldu,\nBəladır dil başa, lakin sükut hər dərd dərmanı.\nBurada sənətkarın insanın ilk yaranışdan dilsiz-ağızsız olmasına, məhz bu sükut içərisində də dünyanı görərək öyrəndiyinə işarə edir. Bu fakt deyilmi ki, körpə doğulandan ancaq duyma və görmə ilə başlanan öyrənmək yoluna qədəm basır. Öyrənə-öyrənə yeni yollarla öyrənmə üsullarını artırır, təlim alır. İnsan öyrənə-öyrənə bir zaman qarşısında qarma-qarışıq, xaotik bir dünya, varlıq mənzərəsi görür. Bu qəsidənin əvvəlki beytlərinin məzmunundan da göründüyü kimi, şeir yazılması şairin qəlbdən oyanışı və fikri intibahı dövrünün məhsuludur. Ümumiyyətlə, qəsidə insanın fikri oyanış və mənəvi kamillik əxz etməsindən bəhs edir. Faktlardan da məlumdur ki, hələ şair 15-16 yaşlarında ikən oyaq baxışlara sahib idi və ayıq münasibət onun ətrafına olan münsibətini də dəyişdirirdi. Düzdür, saraya düşdükdən sonra gözqamaşdırıcı saray mühiti şairin gözlərinə pərdə salır və axtardığı, içində onun acına çevrildiyi həqiqətləri görünməzləşdirir. Amma sonralar, 22-23 yaşlarında sənətkar bu mühitdən tezliklə çiyrənir və ikrahla özünün saraydakı vəziyyətinə baxır. Oyanış və fikri intibah yenidən başlayır: daha güclü, vulkanik tərzdə. Şairin fikirləri indi ənginliklərdə gəzirdi. Əlavə edək ki, şairdəki bu mənəvi təbəddülata dövrünün fəlsəfi təriqətləri, xüsusilə, məhəbbət, insaniyyət və qardaşlıq fəlsəfəsindən yoğrulmuş əxilik, yunan fəlsəfəsinin tam əksinə olaraq aludə olduğu, sevdiyi Şərq fəlsəfəsi – işraqiyyəlik, geniş yayılan təsəvvüf ideyaları, islam fəlsəfəsi və əxlaqi qaydaları təkan vermişdi. Zahidlər kimi tərki-dünyalığın əleyhinə olan şair sonunda ona qarşı edilən pisliklərdən özünü qorumaq üçün “üzlət”ə baş vururdu. Bununla da, cəmiyyəti dərkə, mənəvi kamilliyə yol alırdı. Pisliklərdən qaçınmaq onu əxiliyə daha çox yaxınlaşdırırdı. Məhz bu dövrdəki mənəvi təbəddülat və fikri oyanma onu “Qəsideyi-şiniyyə”yə gətirib çıxardı. “Qəsideyi-şiniyyə” məzmun və ideyaca artıq oyanmış, haqqın və ədalətin nə olduğunu bilən, dünyadan üstün mənəvi ucalığa və kamilliyə çatmış, “peyğəmbəri tanıyan və Tanrını axtaran” bir həqiqət yolçusunun düçüncəsi, tövsiyyəsi və qənaətidir.\nO “əbcəd” ki mənə ustad təlim etdi təcridi,\nSaralmış çöhrəmə yazdı qızıl xətlə gözüm qanı.\nO gün ki sirri yoxluqdan ibarət əbcədi bildim,\nUnutdum varlığa bağlı olan hər bir müəmmanı.\nYuxarıda dediyimiz fikirlərə əlavə edə bilərik ki, “əbcəd” sözünü həm də “heç nə” anlamı verən əlifba mənasında da başa düşmək mümkündür. Demək, beytdən belə başa düşmək olur ki, ustad (mənəvi diktə) təlim edən elm tədric olunmaq, özünü digər varlıqlardan kənar tutmaq və ayırmaq “əlifba”sıdır. Qeyd edilən bu bədii faktlara bu həyati faktı da əlavə edək ki, görünür, bu hissədə sənətkar ona əbcəd öyrədən ustadı – əmisi Kafiəddin Öməri nəzərdə tutub. Çünki məlum olduğu kimi, Xaqaniyə kiçik yaşlarından dərs verən, ona əbcədi, əlifbanı öyrədən, digər elmlərlə tanışlıq verən, bununla da, onun gözlərini açıb dünyaya yeni münasibət və baxışlar bəxş edən ustadı əmisi Kafiəddin Ömər idi. Elə bu beytdə də çox güman ki, sənətkar ilk təhsil illərini və ona müəllimlik edən, yeni dünya bağışlayan, uşaqlıqdan gözlərini açan, mənəvi ata bildiyi əmisini nəzərdə tutur.\nBu beytlər peşiman bir insanın narahat göz yaşlarıdır. Nə qədər ki şair dünyadakı həqiqətləri, ətrafdakı hadisələri doğru-düzgün dərk etmirdi, sakit və firavan idi. Elə ki, gözlərini ustadı biliklə açdı, hadisələrin altındakı mahiyyəti bildi, həqiqəti dərk eləməyə başladı, bu zaman təəssüf və peşimançılıqdan göz yaşı tökdü.\n“Sirri yoxluqdan ibarət əbcəd”. Əbcəd məntiqsiz düzülüşdən ibarət hərflər əlifbasıdır. Lakin ədcəddə hərflər müəyyən rəqəmlərlə işarələnir və özünəməxsus yer tutur. Bu “mənasız” düzülüşdə rəqəmlərin cəmi ona bir məna verir. Dünyadakı varlıqlar da belədir. İlk görünüşdən yerli-yersiz və qarma-qarışıqdır. Hadisələrdə bir xaotiklik, nizamsızlıq var. Amma bütövlükdə, bir-biri ilə əlaqədə dünyanın vahid ümumi mənzərəsini, görünüşünü təşkil edir. Hər bir varlıq və hadisə özündə heç bir məna və əhəmiyyət kəsb etmir. Yalnız birlikdə vahid dünya – varlıq anlamını ifadə etməyə, ümumi məna və mahiyyət kəsb etməyə qadirdir. Bu “nadanlıq elmi” həm də nadanları başa salmaq üçündür. Şair bu elmin qəribəliyini bunda görür. Yəni bildiklərimiz bir heçlik (cəfəngiyat), bilmədiklərimiz isə əsldir (həqiqətdir). İnsan həmişə həqiqəti, dünya və hadisələrin mahiyyətini öyrənməyə can atır, onun haqqında hər şeyi deyir, lakin konkret həqiqəti nə deyir, nə də bilir.\nNaxçıvan nümayəndəliyində dahi rus şairi İvan Krılovun 250 illiyinə həsr edilən kitabla tanışlıq olub - FOTO


Qəbul edək hamımız pisik!!! » Qadınla.Com - Qadınlar Birİncidir!\nQəbul edək hamımız pisik!!!\nTarix: 29-11-2011, 11:40\nHamımız pishik, yəni sən... bəli bu anda bu yazını oxuyan sən pissən və dünyanın belə bərbad bir hala gəlməsinin səbəbisən. Niyə çaşırsan ki? 'bu adam belə yalançıdır, belə düşüncəsizdir, belə sözünə sadiq deyildir' deyən sən deyilsənmi? başqası söyləyərkən təsdiqləyən sən... !'bizim insanımız kitab oxumur' deyiləndə heç üstünə götürməyən və bu əskiklikləri həmişə onlar edir' deyə başqalarına yıxan və özünə toz qondurmayan sən... oxumayaraq özünü cahil edib cəhalətin bütün pisliklərini ətrafa saçan sən...və təbii ki mən! Hər kəs günahı başqasına atır yaxşı bu dünya niyə bu qədər iyrənc, kobud və çirkindir? kim boz rəngə rəngləyir həyatımızı? sən o qədər təmizsənsə mən niyə yolda gedərkən yerə atılmış kola qutularına təpik atıram ? sən o qədər dürüstsənsə niyə başqalarının arxasından danışırsan, dedi-qoduya fürsət tapanda böyük keflə qatılırsan? həyatı bərbadlaşdıran davranışlara gözəl adlar taxıb böyük zövqlə bunlara davam edən sən və mən deyilikmi? yalanları 'ağ yalan' adını taxıb söyləmirikmi? yalanın ağı olarmı?.Borc alırsan sən, adam istəmədiyi təqdirdə geri ödəməzsən, istədiyində düşmən kəsilərsən? sən deyilsənmi yoldaşından götürdüyün telefonu sağa-sola atan, başqa bir şeyi evin bir küncünə atan, itirən... Götürdüyün hər şeyi sahibinə soruşmadan başqalarına verən və sonra 'buna verdim o da itirib' deyən də başqası deyil... əmanət üçün arxasından qaçdıran da başqası deyil... sonra sizə giley edilərkən bir telefonun, qələmin, üç qəpiyin, bir bilmirəm nəyin sözünü edir' deyən sənsən! Və ən əhəmiyyətlisi bunun kimi milyonlarla nümunə davranışdan biri özünə ediləndə günlərlə millətə sızlanan, şikayət edən, 'bunlar belədir, kimsəyə kömək etməyəcəksən bu dünyada' deyən səndədir əsl qəbahət!Qırmızı işıqda gözləməyən, sarıda siqnala yüklənən, dönüşlərdə siqnal verməyən də sənsən, hər növbədə irəli keçməyə çalışan da sənsən, hər işində araya tanışları qoyub onlarla kimisə geridə qoyan da sənsən, piknikə gedəndə ortalığa zibilləri atıb gedən də sənsən, partaya oturan kimi özünün və ya sevgilinin adını partaya qazıyan da sən, əlindəki zibilləri "balığlar yesin" deyə dənizə atan da sən! əvvəlcə yerə tüpürüb sonra da ayağına "ilişdirib" evinə aparan da sən! başqalarına verdiyin sözləri dərhal unudan, özünü tərifləməyə gələrkən 'mən yalanı heç sevmərəm, mən bunu etmərəm, bundan nifrət edərəm və s' ilə manqalda kül buraxmayan amma davranış olaraq heç diqqətli olmayan, iç motivləriylə hərəkət edən eqoizm abidəsi sən, mən və biz.Yenə üstünə götürməyəcəksən 'mən bunları əsla etmərəm' deyəcəksən və bu həyatı mən sənə və sən mənə sıxıcı hala gətirməyə davam edəcəyik. Bir dərdimiz olduğunda saatlarla izah edəcəyik, kömək gözləyəcəyik, amma kiminsə çətin anında işimiz çıxacaq və ona əlimizi uzatmadan qaçıb itəcəyik.Heç birimiz bu yazının hamısını oxumayacağıq, çoxumuzun içi sıxılacaq və yarısına gəlmədən buraxacaq, başını quma basdıracaqdır. Çünki qəbul etmək vicdanına yük olacaq ki bu da ağır bir yükdür, hamımız pishik çünki sevginin qədrini bilmirik.hamımız pishik çünki köməkləşməyi bilmirik.hamımız pishik çünki yalnız özümüzü düşünürük.hamımız pishik çünki dünyanın bizim üçün döndüyünü sanırıq.hamımız pishik çünki birlikdən məhrumuq. loading... 100\nAynada özümə dediklərim...


Bakıdan yüzlərlə türk əsiri qaçıran Sona xanım – GADTB\nDekabr 24, 2020\t227 Baxış\nGADTB: 90 min türk əsgərin donaraq öldüyü Sarıqamış faciəsi zamanı əsir alınan türk əsgərlərin bir hissəsinin Bakıya gətirilməsi və bakılıların buna reaksiyası, o cümlədən adı çox az adama tanış olan Sona xanım Hacıyevanın səxavəti və cəsarəti çar hökumətini heyrətə gətirmişdi.\nBu anım günündə Sona xanımı bir daha xatırlayaq…\nBöyük mülkiyyəti ilə yanaşı, Bakı buxtasında Sona xanımın mühüm hadisələrin iştirakçısı olan dəbdəbəli şəxsi gəmisi dururdu.\nMəlum olduğu kimi, Birinci Dünya müharibəsinin ilk illərində – 1914 -15-ci illərin qışında Sarıqamış məğlubiyyəti baş verdi. 90 minlik türk ordusu 40 dərəcə şaxtada davam gətirməyib məhv oldu. Ruslar minlərlə hərbi və mülki adamı əsir götürdülər. Təkcə Bakıya, Nargin adasına 10 min nəfər qadın, uşaq, yaşlı, əsgər, zabit türk əsir yerləşdirildi. Əsirlər Bakı küçələrindən keçirilib adaya aparılarkən şəhər həyəcana gəlmiş, bu barədə Bakı qubernatoru Peterburqa məktub göndərmişdi. O yazırdı: “Bakı əhalisi türklərin əsir alınmasına dözümsüzlük göstərir…”\nNərimanov adanı komissiya heyəti ilə ziyarət etdikdən sonra parlamentdə türk əsirlərin vəziyyəti haqda kəskin bir çıxış etdi. Dedi: “Erməni həkimlər yüzlərlə əsirin gözlərində əməliyyat edib, kor ediblər. Hər gün susuzluqdan, acından, yoluxmadan, ilançalmadan yüzlərlə insan ölür”.\nBu xəbərdən Bakı təlatümə gəldi. Təzəpir məscidinin axundunun fitvası ilə hər kəs məscidə ərzaq, paltar, ayaqqabı, dərman daşıdı. Bu yardımı bir ay adaya daşıyıb bitirmək mümkün olmadı. Bakı qadınları gecədən səhərə qədər yun corab, şal, canlıq toxuyub məscidin həyətinə gətirirdilər.\nSona xanım Hacıyeva isə həmin tarixin qəhrəmanına çevrildi. O öz gəmisi ilə Narginə ərzaq aparmağa başladı. Qohumları, xidmətçiləri ilə adaya gələn, araba-araba ərzaq, geyim, yataq gətirən Sona xanım rus rəislərə rüşvət verib, gəminin yoxlanmasının qarşısını alır, hər dəfə geri dönəndə yüksək rütbəli türk zabitlərini üç-üç, beş-beş gəmisinə alırmış. Əsirlər təğyir-libas olub ərzaq gətirən xidmətçilərə qoşularaq gəmiyə mindirilirmiş. Sonra da Sona xanım onlara şəxsiyyət vəsiqəsi düzəldib İrana keçirirmiş. Oradan isə Türkiyəyə yola salınırmışlar.\nÖncəki Bakı-Tiflis-Qars dəmir yolu ilə Türkiyə ixrac qatarları ayda iki dəfə hərəkət edəcək\nSonrakı Türkiyə havadan havaya raket atan yeni qırıcı PUA-larının anonsunu verdi


LENT.AZ - Qadın məktəb direktoru: "Sayt rəhbərini yerə yıxıb, üstünə oturdum..."\n24.05.2018 / 12:35\nRüşvət almaqda təqsirləndirilən amerikapress.com saytının rəhbəri, Rauf Sultanovun cinayət işi üzrə məhkəmə prosesi davam edib.\nLent.az-ın məlumatına görə, Bakı Ağır Cinayətlər Məhkəməsində hakim Novruz Kərimovun sədrliyi ilə baş tutan prosesdə prokuror ittiham aktını elan edib. İttihama münasibət bildirən Rauf Sultanov özünü təqsirli bilməyib.\nProsesdə şahid qismində 187 saylı orta məktəbin direktoru Nailə Məmmədova ifadə verib.\nO qeyd edib ki, barəsində xoşagəlməz yazılar dərc olunub: "Sonra zəng etdilər, amerikalı jurnalistlər olduğunu dedilər. Məndən 5 min manat istədilər. Tələblərində 5 mindən 2 min manata qədər düşdülər. İki min manata razılaşdıqdan sonra, Rauf məni tez-tez rahatsız edib, gecə saatlarında zəng edirdi. Ona yalvarırdım ki, bu işdən əl çək, amma əl çəkmirdi. İstənilən vaxt zəng edib məni narahat edirdi. Görüntülü zənglər də edirdi. Onun görüntülü zənginə cavab verdim, şəkər xəstəsi olduğumu, ayağımı isti suya qoyduğumu göstərdim. Dedim ki, məni narahat etmə. Amma bu əməlindən əl çəkmirdi. Evdə gənc oğlum, ailəm var. Onlar da narahat olurdular. Məcbur qalaraq korrupsiya idarəsinə müraciət etdim”.\nMəktəb direktoru Rauf Sultanovun həbs edilməsi üçün qurulan əməliyyat haqqında da məlumat verib: "Məni evinə çağırdı, dedi ki, nə içirsən, hazırlayım. Dedim ki, heç nə içmirəm, amma başı xəmirli tut arağı istəyirəm. Bunu da zarafatla dedim. Korrupsiyanın işçiləri gec gəlirdi, bu səbəbdən danışmaqla başını qarışdırdım, ona suallar verməyə başladım. Qapının ağzında yerə yıxdım, üstünə oturdum ki, qaça bilməsin”.\nNailə Məmmədova ifadəsində qeyd edib ki, Rauf Sultanovdan bir neçə ay əvvəl başqa bir jurnalist ona zəng edib: “Həmin jurnalist mənə sual verəndə, ona kobud cavab verdim. Jurnalistə dedim ki, sən bilirsən, kimə zəng edibsən, başın üstünə ağırlıq edir? Düzdü, həmin ifadələri işlətmək məktəb direktoruna yaraşmazdı, amma məni həmin dövrdə çox sıxırdılar, əsəbi olduğum üçün kobud cavab vermişəm. Buna görə də rəhbərlik tərəfindən töhmət almışam”.\nNailə Məmmədova qeyd edib ki, Rauf onun haqqında rüsvayedici məlumatlar yayacağını deyib və bu səbəbdən görüşüblər: "Guya mənim məktəb şagirdlərinin valideynlərindən pul aldığım, məktəbdə özbaşınalıq etdiyim barədə məlumatlar olduğunu dedi. Daha öncə jurnalistləri qəbul etməyib, rədd etdiyim üçün başım ağrımışdı, mətbuatda heç bir əsası olmayan məlumatlar dərc edilmişdi. Belə bir halın təkrarlanmasını istəmirdim. Bu səbəbdən onunla görüşdüm”.\nNailə Məmmədova bildirib ki, 40 ilin müəlliməsidir, 11 ildir məktəb direktoru işləyir: “Bu vaxta kimi heç bir problem olmamışdı. Amma son dövrlər mətbuatda mənim barəmdə xoşagəlməz materiallar dərc olunub. Mən də bu məlumatlarla bağlı heç bir jurnalisti qəbul etmirdim, onlarla bağlı məsələni hüquqi müstəvidə həll etmək qərarına gəldim. Bu səbəbdən ilk addımımı atdım. Rauf Sultanovla bağlı hüquq-mühafizə orqanlarına şikayət etdim. Bundan sonra da haqqımda xoşagəlməz ifadələr işlədən jurnalistlərlə bağlı hüquq-mühafizə orqanlarına şikayət etmək qərarındayam”.\nRauf Sultanov bildirib ki, ona qarşı sürülən ittiham saxtadır. Onun sözlərinə görə, haqqında korrupsiya idarəsinə yazılan şikayəti Nailə Məmmədova yazmayıb: “Mən Nailə Məmmədovanın xəttini çox yaxşı tanıyıram. O ki qaldı onunla münasibət qurmağıma, bu yalandır. Nailə mənim anam yaşında qadındır. Mənim evimə daha gənc qızlar gəlib. İngiltərədən, Almaniyadan qızlar gətizdirmişəm”.\nProses iyunun 4-də davam edəcək.\nAnadangəlmə epilepsiya xəstəsi olan 1-ci qrup əlil Rauf Sultanov mobil telefonların alqı -satqısı ilə məşğul olduğunu, ilkin dindirmə zamanı xəstəliyi ilə əlaqədar borcunu gecikdirdiyini deyib.\n3734 dəfə oxunub


azfreespeech Qeyri-ixtisaslı jurnalistlər: “…Tərəddüd etmədən jurnalistikanı buraxaram” – RUBRİKA – azfreespeech\nQeyri-ixtisaslı jurnalistlər: “…Tərəddüd etmədən jurnalistikanı buraxaram” – RUBRİKA\nModern.az saytı “Qeyri-ixtisaslı jurnalistlər” adlı rubrikasına davam edir.\n“Həftə içi” qəzetinin baş redaktoru Sevinc Seyidova: “İxtisasca filoloqam, institu qiyabi oxumuşam. 1-ci kursda oxuyanda təxminən bir il-il yarım müəllimə işləmişəm. Orta məktəbdə uşaqların yazı qabiliyyəti istənilən halda yoxlanılır. O baxımdan mənim müxtəlif səpkidə yazılar yazmağa həmişə marağım olub. Və hətta bizim divar qəzetimiz var idi. Mən 1-ci sinifdən 3-cü sinifə kimi onun redaktoru olmuşam. 3-cü sinifdən sonra hər sinifin özünün ayrıca divar qəzeti olub, aylıq çıxırdı. Əlaçı şagirdlər haqqında məqalə yazırdım, şəkilləri ilə divara vururduq və yaxud ayın bayramları, əlamətdar günləriylə bağlı yazılarımız olurdu. Ən əsası o qəzetin redaktoru da özüm olurdum. Yəni, orta məktəbdən məndə qəzetçiliyə, yazı yazmağa maraq var idi. Sonra tale elə gətirdi ki, tələbəlik dönəmində Bakıda ilk dəfə yazıyla “7 gün” qəzetinin o vaxtkı baş redaktoru Emin Eminbəyliyə müraciət elədim. Yazıya baxdı, bəyəndi, dedi əməkdaşlıq eləyək. Beləliklə, əməkdaşlıq edirdim, yazılar verirdim. Bir müddətdən sonra ştata işə götürdülər və mən “7 gün” qəzetində çalışmağa başladım. Jurnalistikaya belə gəlib çıxmışam.\nAmma orta məktəb vaxtından bu sahəyə həvəsim olub. Sadəcə, Sovet vaxtı jurnalistikaya qəbul olmaq indiki kimi asan deyildi. O vaxt gərək yerli qəzetlərdə çıxış edərdin, nə qədər məqalələrin olmalıydı. Sözün düzü, instituta qəbul olunana qədər mən bunu bilmirdim. Sənədləri qəbul edəndə dedilər ki, sənədlərlə bərabər həm də müxtəlif qəzetlərdə məqalələrim çıxmalı imiş. Elə alındı ki, mən filologiyaya getdim. Düşünürəm ki, filologiya da bir az jurnalistikaya yaxın sahədir.\nJurnalistikada olduğuma görə peşmançılıq yoxdur. Yəni, bu sahəni seçməsəydim, qəzetçilik olmasaydı, 1998-ci ildə “Həftə içi” qəzetini yaratmasaydım, həm təsisçisi, həm baş redaktoru olmasaydım… İnanın, özümü heç cür başqa yerdə təsəvvür edə bilmirəm”.\n“Qafqazinfo.az” saytının baş redaktoru Elnur Məmmədlinin içində hələ də diplomat olmaq arzusu qalıb:\n“Ali Diplomatiya Kollecini (indiki Azərbaycan Avrasiya Universiteti) 2001-ci ildə beynəlxalq münasibətlər fakultəsi üzrə bitirmişəm. O mənim sevdiyim və seçdiyim bir ixtisas olub. Təssüf ki, diplomat ola bilmədim. Amma elə jurnalistika da diplomatiyaya yaxın bir sahədir. Kollecdə bizim Cəmil Həsənli, Qulamhüseyn Əlibəyli, İlyas İsmayılov, Xaləddi İbrahimli, Eyvaz Borçalı kimi çox gözəl müəllimlərimiz olub. Orada jurnalistikanı da öyrənmişik. Bizə bir kurs “Jurnalistikanın əsasları” fənnindən dərs keçiblər. Axı diplomat jurnalistikadan da xəbərdar olmalıdır. Azərbaycanın ən peşəkar jurnalisti hesab etdiyim Eyvaz Borçalı bizə jurnalistikanın əlifbasını öyrədirdi. Jurnalistika başımı elə qatdı ki, bir də baxdım ki, diplomat olmaq üçün tələb olunan yaş həddim keçib. 3-cü kursu bitirəndən sonra “Ekspress” qəzetində rəsmən fəaliyyətə başladım. Ondan əvvəl isə “Sensasiya” qəzeti vardı, hərdən ora yazılar göndərirdim.\n“Ekspress”də də mənə qələm tutmağı Qalib İbrahimoğlu öyrətdi. Öz ixtisasım üzrə işləmək imkanım heç olmadı. 5 il “Ekspress” qəzetində, 5 il APA-da, 4 ildir də “Qafqazinfo”dayam. Yəni, mən az “gəzən” jurnalistlərdən hesab oluna bilərəm. Jurnalistikaya marağım əvvəl də var idi. İstənilən peşə gözəldir. Yetər ki, o peşənin peşəkarı olasan. Amma hesab edirəm ki, indi jurnalistika 10 il bundan əvvəlkindən maraqsızdır. Bilmək olmaz, bəlkə 10 il bundan sonra indiki jurnalistika daha maraqlı oldu.\nHeç peşman deyiləm. Mən həyatımı burada qurmuşam. Amma diplomat olmaq bir arzu olaraq hələ də içimdədir. Yəni, bu gün həmin sahədə işləmək imkanım olsa, tərəddüd etmədən jurnalistikanı buraxaram”.\n“Gün.az” saytının əməkdaşı Pərvanə Sultanova: “Dövlət İdarəçilik Akademiyasının Siyasi idarəetmə fakultəsini bitirmişəm, magistr üzrə də təhsil almışam. Bununla yanaşı, həm bir sıra xarici ölkələrdə, həm də Bakıda təşkil edilən jurnalistika üzrə treninqlərdə iştirak etmişəm. Öz ixtisasım üzrə çalışmamışam. Əslində orta məktəbdə oxuyarkən artıq jurnalist olmaq qərarını vermişdim. Amma jurnalistika fakultəsinə daxil olmaq mənim üçün önəmli deyildi. Yəni, jurnalist olmaq üçün qabiliyyət, istedad və təcrübənin olması daha vacibdir. Beləliklə, məktəbi bitirəndə məqsədim humanitar fənlər üzrə mütləq ali məktəbə daxil olmaq və jurnalist kimi fəaliyyət göstərmək idi.\nTələbə vaxtından jurnalistika ilə məşğulam. İlk iş yerim “Xalq” qəzeti olub (1999-cu ildə). Daha sonra “İki sahil”, 2005-2011-ci illərdə isə “525-ci qəzet” də işlədim.\n2011-ci ilin oktyabrından “Gün.az” da işləyirəm. Jurnalistikada olmağımdan razıyam. Düzdür, bəzən yorulursan, bezirsən. Başqa heç nəyə vaxt qalmır, işdən sonra da tədbirlər və s. Amma bütun bunlara rəğmən içimdə jurnalistikaya hələ də sevginin, bağlılığın olduğunu hiss edirəm. Yəni, bura məncə, yeganə sahədir ki, özünü sərbəst hiss edirsən. Kiminsə qarşısında əyilmirsən, gözükölgəli olmursan. Jurnalistika gözəl peşədir. Mən gələcəkdə bu sahədə olmaya da bilərəm, amma hər zaman bu peşəyə hörmətlə yanaşılmasını istəyirəm. Bu gün kimin gəldi jurnalistika, mətbuat barədə ağzına gələni danışması istər-istəməz adama toxunur. Çünki bu sahə qədər çətin, əziyyətli ikinci sahə yoxdur. Bilirsiniz, nəyisə çox sevəndə nə qədər çətinlik, əziyyət olsa belə, ona sevgin azala bilər, amma tam tükənmir. Məndə də elədir bəzən çox əsəbləşirsən, bezirsən, amma içində o sevgi və bağlılığı hiss edirsən”.\n“Üç nöqtə” qəzetinin baş redaktor müavini Pünhan Əfəndiyev jurnalistikaya gəlməmişdən əvvəl müəllim kimi fəaliyyət göstərib:\n“Bakı Dövlət Universitetinin kimya fakultəsini bitirmişəm. Qəbələ rayonun Əmirvan kəndində 8 il müəllim işləmişəm. Sonra Xətai rayonu Əmək və Əhalinin Sosial Müdafiəsi Mərkəzində bölmə müdiri işləmişəm. O vaxt krossvord dəbdə idi. Həmin mərkəzdə işləyəndə müxtəlif qəzetlərə krossvord hazırlayıb verirdim. “7 gün” qəzetindən orada işləmək üçün dəvət gəldi. “7 gün”də həm krossvord düzəldirdim, həm də qəzetin maraqlı səhifəsi var idi, o səhifənin yazılarını yazırdım. Özü də o səhifə həmin dövrdə ən çox oxunan səhifə idi. Sonra mən iqtisadiyyatdan yazmağa başladım. Baş redaktor Emin Eminbəyli iqtisadiyyatdan tapşırıqlar verirdi, mən də onu yazırdım.\nMüəllimlikdən getməyimin səbəbi maddiyyatla bağlıdır. O vaxt Emin Eminbəyli müəllimlikdə aldığım əmək haqqından 4 dəfə çox maaş təklif eləmişdi. Belə hesab edirəm ki, jurnalistikada daha çox uğur qazanmışam, nəinki o biri sahədə. Razıyam. Heç bir narazılığım yoxdur”.


19:25 15 İyun 2021\n18:58 01.06.2021 Qısa URL\nAna-balanın ingiliscə "Swan", yəni "Qu quşu" adlanan duetlərini məhz 1 İyun - Uşaqların Beynəlxalq Müdafiəsi Günündə təqdim etməsi də təsadüfi deyil.\nBAKI, 1 iyun — Sputnik. "Bəyaz həyat" serialının sevilən obrazı üç yaşlı Nani, indi isə 21 yaşında olan Emiliya illər sonra müğənni kimi "Emmy Lia" səhnə adı ilə fəaliyyətə başlayıb. Artıq bir müddətdir sənət aləmində "Sivva" səhnə adı ilə fəaliyyət göstərən, bəstəkar-müğənni Sevinc Ağasıyeva Emiliya ilə yeni mahnısını təqdim edib. Sputnik Azərbaycan xəbər verir ki, o, qızı Emiliya ilə ilk dəfə duet oxuyub. Mahnı türk və ingiliscədir. Müasir tərzdə ərsəyə gələn mahnıda gənc Emiliya reper kimi çıxış edir. Sözləri ona, musiqisi isə anası Sevincə məxsusdur. Sözlərdə sevgi, yarımçıq qalan eşq və ayrılıq obrazlı tərzdə ifadə olunub.\nAna-balanın ingiliscə "Swan", yəni "Qu quşu" adlanan duetlərini məhz 1 İyun - Uşaqların Beynəlxalq Müdafiəsi Günündə təqdim etməsi də təsadüfi deyil. Əsas mesaj odur ki, əgər uşaqlar qu quşu kimi pak, həm də mələklər kimi safdırlarsa, onların ən böyük qoruyucusu analarıdır. O mələklərin bəzən qanadları sına bilər, lakin hər zaman ana onların yanındadır.\nXatırladaq ki, Emiliya Türkiyədə təhsil alıb. Uşaq vaxtı bir çox film, serial və kliplərdə yaddaqalan obrazları canlandırıb.\n"8 Noyabr" metrostansiyasında səsləndirilən musiqinin müəllifi kimdir - VİDEO


Skripalın zəhərlənməsində günahkar kimdir?\n20:00 28.03.2018 (Yenilənib 17:13 28.03.2018)\nBAKI, 28 mart — Sputnik. Rusiya Baş Kəşfiyyat İdarəsinin keçmiş əməkdaşı, istefada olan polkovnik Sergey Skripalın qızı Yuliya ilə birlikdə İngiltərədə zəhərlənməsi ətrafında qalmaqal səngimək bilmir. Məsələ ətrafında həm İngiltərə, həm də Rusiya bir-birinə qarşı diplomatik səviyyədə yeni-yeni tədbirlər həyata keçirir. Daha doğrusu, Böyük Britaniya məsələni ikitərəfli qaydada analiz edib günahkarı tapmaq əvəzinə Rusiyaya qarşı ciddi sanksiyalar tətbiq etmək yolunu tutub.\nMəsələni bu qədər böyütməkdə Britaniyanın məqsədi nədir? Nə üçün İngiltərə zəhərlənmə faktının araşdırılması məsələsini gündəmə gətirmir, yaxud bu məsələdə Rusiya ilə birgə işləməkdən imtina edir? BMT-nin baş katibi Antonio Quterres nəyə görə beynəlxalq səviyyədə münaqişəyə səbəb olmuş faktın araşdırılması üçün zəruri tədbir görmür?\nBöyük Britaniyanın Rusiyanın əleyhinə və onun imicini dünya dövlətləri arasında salmağa hesablanan addımlarının arxasında Qərb dövlətlərinin xüsusi planlarının durduğu məlum olur. Uzun müddətdir ki, Amerika Birləşmiş Ştatları və onun Avropadakı müttəfiqləri Rusiyanın getdikcə artan nüfuzu qarşısında aciz duruma düşüb. Ukrayna hadisələri Rusiyanın qarşısının alınmasında Qərb dövlətlərinə istənilən nəticəni vermədi.\nYaxın Şərqdə də Rusiya ABŞ və Böyük Britaniyanın maraqlarını alt-üst edən nailiyyətlər əldə etdi. Türkiyə və İranla ittifaq quran Putin indi SSRİ-nin ərəb və müsəlman dünyasında oynadığı rolu və statusu sürətlə geri qaytarır. Bu vəziyyətdə Rusiya ilə diplomatik və hərbi üsullarla qarşılaşa bilmədiklərinə görə ingilis hiyləsini işə salırlar.\nPutinin Rusiyanın yeni nüvə silahlarını nümayişkaranə şəkildə sərgiləməsi Böyük Britaniyanı daha da qəzəbləndirdi. Nəticədə Sergey Skripal və qızı Yuliyanın zəhərlənməsi məsələsi ortaya çıxdı. Amma deyəsən köhnə Britaniya əvvəlki kimi işləyə bilmir. Ya da onun toxuduğu torlar əvvəlki kimi həyata keçmir. Yaxud Skripal məsələsini yetərincə hazırlaya bilməyiblər:\n— Böyük Britaniyanın baş naziri Tereza Mey iddia edirdi ki, keçmiş agentin zəhərlənməsində istifadə olunan "Noviçok" qazı təkcə Rusiyada istehsal olunub, digər heç bir ölkədə bu silahın tədqiqatı aparılmayıb. Amma əsl həqiqətdə, etibarlı mənbələrin verdiyi məlumata görə Böyük Britaniya özü hərbi lobaratoriyalarında bu və bunun kimi silahları hazırlamaq imkanına malik olub. Bundan başqa, İsrail və ABŞ-da da anoloji tədqiqatların aparıla biləcəyi haqqında məlumatlar var. Digər tərəfdən cinayətkar elementlər, yaxud müxtəlif ölkələrin xüsusi xidmət orqanları Sovet İttifaqı dağıldıqdan sonra bu silahı qeyri-qanuni yolla əldə edib öz silah arsenallarına daxil edə bilərdi. Yəni baş nazirin ciddi şəkildə Rusiyanı bu kimyəvi silahın yaradıldığı ölkə kimi göstərməsi heç bir məntiqə sığmır;\n— İnsidentin baş verdiyi tarix heç də Rusiya üçün əlverişli vaxt deyildi. Birincisi ona görə ki, Rusiyada prezident seçkilərinin qızğın vaxtı idi və başı seçkilərin keçirilməsinə qarışan Rusya hakim dairələri onlara ünvanlanan ittihamlara yetərli cavab verə bilməyəcəkdi. İkincisi, Rusiyanın onsuz da Qərblə yetərincə problemləri mövcuddur və ona tətbiq olunan sanksiyaların sayı durmadan artır. Putin növbəti dəfə dünya ictimaiyyətinin nəzərinə bu hadisə ilə düşmək istəməzdi;\n— Hadisənin qurbanı Sergey Skripal Rusiya üçün ciddi təhlükə doğurmurdu. Əgər o, təhlükəli olsaydı, onu Qərbə təhvil verməzdilər. Digər tərəfdən, bundan sonra baş verə biləcək anoloji hadisələrdə heç kim Rusiyaya etibar etməzdi;\n— Britaniyanın hadisə ilə əlaqədar Rusiya ilə əməkdaşlıq etməməsi, xüsusilə əldə olunan dəlillər və şahidlərin ifadələri ilə Rusiya tərəfini tanış etməməsi Mey hakimiyyətinin məkrli niyyətindən xəbər verir;\n— Britaniya hakimiyyətinin çox sürətlə hadisənin Rusiya tərəfinə yönəltməsi, ətraflı təhqiqat aparmaq istəməməsi, dərhal rus diplomatlarını ölkədən çıxarması və rus mülklərinə əl qoyması haqqında bəyanatları hadisələrin əvvəlcədən hazırlanması şübhəsini meydana çıxarır.\nHadisədən Rusiya əleyhinə istifadə edilməsində təkcə Britaniyanın "günahkar" olduğunu söyləmək sadəlövhlük olardı. Hazırda ABŞ da Rusiyanın imicinin korlanmasında ciddi maraqlıdır. Xüsusən Tramp hakimiyyəti və Mərkəzi Kəşfiyyat İdarəsi (MKİ) Rusiyanın Amerikada keçirilən prezident seçkilərinə müdaxiləsini unutmuş deyillər.\nRusiyadakı prezident seçkiləri zamanı bundan gözəl fürsət ələ düşərdimi? Əlbəttə yox. Deməli, MKİ və Mİ6 bir araya gələrək Rusiyanın onun üzərinə atdığı ləkədən qurtula bilərdi.\nBu arada, Rusiyanın hazırlıq mərhələsində olan cavabı maraq doğurur.\nYuliya, Sergey Skripal, Amerika Birləşmiş Ştatları, Rusiya, Avropa, Böyük Britaniya, kəşfiyyat, İngiltərə\nTrampın yeni qərarı Rusiyaya milyardlarla ziyan vuracaq\n"Məhv etmək çətin olacaq": amerikalılar Şimaldakı bunkerə qayıdırlar\n23:00 21.10.2020 (Yenilənib 15:14 25.10.2020)\nNəhəng yeraltı kompleks qayanın içərisində düzəldilib və 300 metr qalınlığında daş örtüklə qorunur. 25 min kvadrat kilometrlik ərazidə anbarlar, təmir limanları yerləşir.\nBAKI, 21 oktyabr — Sputnik, Nikolay Protopopov. Yüz metrlərlə qaya qruntu, birbaşa nüvə zərbəsini saxlamaq qabiliyyəti və raket silahlı atom sualtı qayıqları - ABŞ Hərbi-dəniz qüvvələri Norveçdəki soyuq müharibə dövründən qalmış Olavsvern yeraltı hərbi-dəniz bazasını reanimasiya etmək qərarına gəliblər. Bir neçə Seawolf kəşfiyyatçı sualtı qayığı buradan patrul çəkməyə və Rusiyanın Şimal donanmasının gəmilərini izləməyə çıxacaqlar. NATO-nun ən qorunan obyektlərindən biri barədə - RİA Novosti-nin materialında.\n© J.T.ARMSTRONG / US AIR FORCE / AFP\nHərbi bazaya raketlə hücum hücum edənlərin kimliyi bilinmir\nOlavsvern bazasında aktiv hərbi fəaliyyət 2000-ci illərin əvvəllərində başa çatıb, obyekt 2009-cu ildə birdəfəlik dondurulub. Lakin bu yaxınlarda amerikalılar yenidən atom sualtı qayıqlarını bura yönəltmək qərarına gəliblər.\nOlavsvernə Seawolf sinfindən olan bütün sualtı qayıqları göndərəcəklər. Avqustda artıq belə qayıqlardan biri ABŞ-dakı Banqor hərbi-dəniz bazasından Noveçin Tromse limanına gəlib.\nOlavsvern hərbi-dəniz bazasını hələ 1960-cı illərdə tikiblər. O Rusiya ilə sərhəddin cəmi 350 kilometrliyindədir və Şimal donanmasının sualtı qayıqlarının patrul çəkdiyi marşrutların yaxınlığındadır. Soyuq müharibə illərində amerikalılar Şimal Buzlu okeanı hövzəsinə görə məsuliyyət daşıyan sualtı qüvvələri burada saxlayırdılar. NATO sualtı qayıqlarının heyətləri istənilən vaxt Şimal donanmasının Norveç dənizinə və Şimali Atlantikaya gedən yolunu kəsməyə hazır idilər.\nNəhəng yeraltı kompleks qayanın içərisində düzəldilib və 300 metr qalınlığında daş örtüklə qorunur. 25 min kvadrat kilometrlik ərazidə anbarlar, təmir limanları yerləşir. Tunellərin layihələşdirilməsi və tikilməsinə, həmçinin obyektin müasir avadanlıqla təchizatına 500 milyon dollardan artıq vəsait xərclənib. Müqayisə üçün, 1961-ci ildə dünyada ilk olaraq istifadəyə verilmiş USS Enterprise atom aviadaşıyanı təxminən 450 milyon dollara başa gəlib.\nArktikaya daha yaxın\nŞimal donanmasının keçmiş komandanı Vyaçeslav Popovun fikrincə, yenilənmiş Olavsvern bazası Rusiya üçün NATO tərəfindən daha bir ciddi təhlükə olacaq.\n"Seawolf buzun altında üzmək üçün yaxşı uyğunlaşıb, - admiral RİA Novosti ilə söhbətində qeyd edib. - Amerikalılar dayanma yerlərini fəaliyyət zonasına yaxınlaşdırmaq istəyirlər, bizim sərhədlərimizə və Arktikaya daha da yaxınlaşmağa can atırlar. Əlbəttə, Şimal donanması Olavsvernə nəzarət etməli olacaq - bunun üçün bütün vasitələr var".\nLakin ekspertlərin sözlərinə görə, amerikalıları çətinliklər gözləyə bilər, çünki hüquqi baza fiziki şəxsə məxsusdur. Sıfırıncı illərin sonunda qərb analitikləri belə qərara gəldilər ki, Rusiya donanması artıq NATO üçün təhlükəli deyil, Olavsverni saxlamaq isə baha başa gəlir. Və Norveç hökuməti bazanı satış çıxardı.\n2011-ci ildə norveçli biznesmen 4,5 milyon dollara bazanı aldı. O bazanı icarəyə verməyə başladı, o cümlədən rusiyalı şirkətlərə. Bura mütəmadi olaraq "Akademik Nemçinov" və "Akademik Şatskiy" gəmiləri gəliblər. Bunun ardınca bir çox norveçli hərbçilər bu razılaşmanı sərt tənqid etməyə başladılar.\nOn ildən sonra NATO-da öz səhvlərini başa düşdülər. Norveçin NRK telekanalının məlumatına əsasən, son həftələr ərzində Pentaqonun yüksək rütbəli zabitləri dəfələrlə Olavsverndə olublar. Norveç Müdafiə Nazirliyi isə ABŞ və NATO-ya bazadan təyinatı üzrə istifadə etməyə icazə verən razılaşmanı təsdiqləyib.\nOlavsvern yeraltı bazası unikal deyil. Soyuq müharibə illərində onlarla belə obyekt tikilib. Ən iri bunkeri isveçlilər ötən əsrin ortalarında tikiblər. Muskyo hərbi-bazası Stokholm arxipelaqının cənubunda faktiki olaraq ayrı bir adadır.\nBazada minədək hərbçi nüvə hücumundan qoruna bilər. Materikdən obyekdə 3 kilometrlik dənizaltı tunel aparır.\nRusiyaya gəldikdə, ən iri məlum olan baza Krımdadır. Nüvə müharibəsi zamanı üç minədək insan üç ay ərzində burada rahat yaşaya bilər.\nEkspertlərin fikrincə, lazım gəldikdə bazanı yenidən bərpa edərək işlətmək olar, lakin o, ölçülərinə görə müasir sualtı qayıqları qəbul edə bilməz.